05.12.2020 / 16:43 Politika - Zapadni Balkan\n"Ta sama koalicija bila je kratkog vijeka i u osnovi je srušena američkom operacijom dezinformacija", podvlači se u objavljenoj studiji, koja je izrađena od više evropskih autora, za potrebe spoljnopolitčkog komiteta EP (AFET).\n“Frustriran onim što je vidio kao opstrukciju kosovskog premijera Albina Kurtija, ambasador Grenell je očigledno sredio da senator David Perdue i sin američkog predsjednika Donald Trump mlađi objave izjave na Twitteru sugerišući da SAD povuku svoje trupe sa Kosova. Ambasador Grenell je tada tu prijetnju - koju nije iznio američki zvaničnik - prenio u pregovore sa Kurtijevim koalicionim partnerima, podstakavši tako izglasavanje nepovjerenja kojim je srušena Kurtijeva vlada. Taj potez je široko osuđen u Evropi, uključujući zajednički demarš francuskog i njemačkog ambasadora u Prištini. Kao što ovaj primjer pokazuje, strani faktor je uspio da orkestrira potpuno izmišljenu prijetnju i tako osmisli promjenu vlasti", podvlači se u studiji.\n"Poruke na društvenim mrežama koje su dolazile od Mustafe i Veselija, posebno su potaknule obmanu afere Grenell", ističe se u ovom dokumentu.\nAutori studije tvrde da kosovski slučaj najbolje ilustruje složenost fenomena lažnih vijesti, i da se radi o rijetkom slučaju gdje se "politički ishod može direktno pripisati dezinformacijama".\nPrema ovoj studiji, u Bosni i Hercegovini predjelom dezinformacija dominiraju srpski mediji, često uz podršku ruskih mreža za dezinformacije, a fokus je na ksenofobiji. Zaključuje se da je BiH "mjesto velikih pokušaja diskreditacije EU".\nŠto se tiče Crne Gore, dokument identifikuje "snažnu prisutnost" srpskih i ruskih medija, posebno u vezi sa članstvom zemlje u NATO-u i pokušajem puča 2016. godine. "Većina dezinformacija, međutim, i dalje ostaje domaća i bila je važno sredstvo u unutrašnjoj političkoj konkurenciji - koju je koristila dugogodišnja vlada kojom dominira DPS da diskredituje svoje protivnike", naglašava se u studiji koja je izrađena za potrebe spoljnopolitčkog odbora Evropskog parlamenta.\nIstiče se da u zemljama - poput Crne Gore i Srbije - u kojima je politikom dominirala jedna grupa, dezinformacije teže da slijede "partijsku liniju", služeći interesima moćnika i podrivajući opoziciju.\nU Srbiji, kako se kaže, primarnu ulogu u kampanjama dezinformacija koje sponzoriše država imaju TV stanice, koje su bliske SNS-u. Takođe se podvlači da je zemlja "bila svjedok značajnih napora vlade da falsifikuje podatke o COVID-19, kao i velikih međunarodnih kampanja za podrivanje podrške EU i NATO-u".\nPromjena vlade u Sjevernoj Makedoniji, prema mišljenima koja su iznijeta u ovoj studiji, "gurnula je dezinformacije uglavnom iz državnih i glavnih medija na marginu, gdje i dalje ostaje moćna sila koja iskrivljuje unutrašnju politiku". U ovom dokumentu takođe stoji da su dezinformacije bile ključne za podrivanje učešća na referendumu o promjeni imena.\nPrietnje u regionu\n"Američka geostrateška politika - posebno transatlantska praznina koju je otvorila Trumpova administracija - stvara nove mogućnosti Moskvi, Pekingu i Ankari, kao i domaćim akterima, da koriste dezinformacije za podrivanje evropskog uticaja", navodi se u studiji.


Bajontek proizvodi vakcinu za omikron - Zdravlje - Dnevni list Danas\nPočetna » Život » Zdravlje » Bajontek proizvodi vakcinu za omikron\nDojče vele12.01.2022. 13:42\nFarmaceutska kompanija Bajontek (BioNTech) sa sedištem u nemačkom Majncu i njen američki partner Fajzer (Pfizer) počeli su da proizvode vakcinu za omikron za komercijalnu upotrebu. Vakcina je prilagođena novoj varijanti korona-virusa – to je na jednoj zdravstvenoj konferenciji američke banke J.P. Morgan potvrdio šef Bajonteka Ugur Šahin, piše Dojče vele.\nKrajem januara započeće klinička studija u okviru koje će se ispitati efikasnost vakcine, dodao je Šahin. „Očekujemo da do marta budemo spremni za isporuku vakcina na tržište, pod uslovom da do tada imamo i potrebne dozvole od strane vlasti.“\nEvropska agencija za lekove (EMA) još uvek nije saopštila da li smatra da je zaista potrebna vakcina prilagođena omikronu, i to s drugačijim sastavom od onog koji ima vakcina koja se trenutno koristi protiv korona-virusa.\nŠef Fajzera Albert Burla za američku TV-stanicu CNBC izjavio je da je njegova kompanija s proizvodnjom počela na sopstveni rizik. On, kaže, ne zna da li će vakcina biti potrebna i kako će se koristiti: „Ali mi ćemo biti spremni!“\nVakcine raznih proizvođača koje se trenutno koriste protiv korona-virusa izvorno su razvijena protiv takozvanog „divljeg tipa virusa“ Sars-CoV-2, koji je krajem 2019. najpre otkriven u Kini. Vakcina se u borbi protiv te varijante, ali i kasnijih verzija virusa – „alfa“ ili „delta“ – masovnije počelo koristiti krajem 2020. odnosno početkom 2021. Kod tih mutacija ona je bila efikasna, ali kod omikrona bi stvari mogle da budu drugačije.\nŠahin je tokom onlajn-nastupa na spomenutoj konferenciji rekao da je aktuelna situacija oko pandemije i dalje nejasna, odnosno da se ne može predvideti koja će se virusna varijante pojaviti kao sledeća: „No, vrlo je izgledno da će vakcina protiv omikrona pojačati imunološku reakciju protiv svih postojećih varijanti.“\nBajontek je pre toga već saopštio da je ta kompanija s britanskom firmom Instadip (InstaDeep) razvila novu metodu za predviđanje pojave i širenja novih visokorizičnih varijanti SARS-CoV-2. Radi se o svojevrsnom sistemu za rano upozoravanje baziranom na podacima koji se obrađuju uz pomoć veštačke inteligencije. Taj sistem je, kako se tvrdi, visokozaraznu omikron-varijantu označio kao „visokorizičnu“ već istog dana kada je ona bila sekvencirana.\nNova metoda kombinuje strukturu šiljastih proteina s algoritmima veštačke inteligencije, kako bi potencijalno opasne varijante korona-virusa mogla raspoznati u periodu manjem od jednog dana, objasnili su iz Bajonteka. Sistem za to koristi informacije iz baze podataka za sekvenciranje korona-virusa, na primer informacije o sposobnosti viralnog širenja ili njegove karakteristike po pitanju „zaobilaženja“ imunološkog sistema.\nPrema procenama iz Bajonteka, još uvek je dug put od pandemijskog do endemijskog (odnosno manje opasnog) razvoja po pitanju korona-virusa. Pouzdane procene po tom pitanju ionako nisu moguće, tvrdi šef kompanije iz Majnca. Zbog širenja po čitavom svetu, korona-virus raspolaže ogromnim rezervoarom za pojavu novih varijanti koje mogu brzo da se prošire, dodao je Šahin.\nU prošloj godini su Bajontek i Fajzer, prema sopstvenim navodima, širom sveta proizveli oko tri milijarde doza svoje vakcine. Tržišni udeo se u decembru prošle godine u Evropi procenjivao na 80 odsto, a u SAD na 74 procenata. Za poslovnu 2022. godinu Bajontek samo s vakcinom očekuje promet od 13 do 17 milijardi evra. U 2021 godini procene firme se kreću od 16 do 17 milijardi eura. To je suma koju je Bajontek „prognozirao“ već početkom novembra prošle godine. Poslovni podaci za četvrti kvartal 2021. još uvek nisu objavljeni.\nBajontekimunizacijaKorona virusSoj omikronvakcina korona virusBeograd


RTS :: Srbija i Italija zajedno za niže cene lekova\nDruštvo Srbija i Italija zajedno za niže cene lekova\nponedeljak, 08. apr 2019, 18:23 -> 18:35\n"Želimo te stvari da isteramo na čistac zajedno, da ne mogu da nas ucenjuju farmaceutske kuće i farmaceutski lobiji i kako ne bi trpeli građani. Mnogo očekujemo od toga", rekao je ministar zdravlja Zlatibor Lončar nakon sastanka za Tanjug.\nDodao je da će u narednih mesec, dva imati sastanak u Svetskoj zdravstvenoj organizaciji, a očekuje da će im se još neke zemlje priključiti.\nTakođe, očekuje da će lekovi biti jeftiniji i dostupniji, te da niko ne može da ucenjuje.\n"Očekujem jednu sigurnost za sve građane i sve pacijente. Da ne može da se desi da farmaceutske kuće tri dana pre nego što će da nestane lek ili aktivna supstanca obaveste nas o tome i da prođu bez ikakve kazne, a da svi zbog njih trpe", istakao je ministar.\nJoš je dogovoreno da ukoliko u Srbiji za hitne pacijente za transplantaciju nema organa, da oni budu prioritet u italijanskim transplantacionim centrima.\n"Možda ćemo napraviti i zajedničke liste čekanja", istakao je ministar.\nSa ministrom Lončarom na sastanku bio je i ambasador Srbije u Italiji Goran Aleksić.\nDva ministarstva imaju potpisan Memorandum o razumevanju u oblasti zdravstva i medicinskih nauka.\nNa osnovu tog Memoranduma potpisan je sporazum u oblasti celijakije, a sa Nacionalnim centrom za transplantaciju Italije, potpisan je Protokol o saradnji u oblasti doniranja i transplantacije organa.\nSa Italijom postoji dugoročna saradnja u oblasti kardiovaskularnih bolesti između Opšte bolnice grada Leko (provincija Lombardija) i Instituta za kardiovaskularne bolesti Vojvodine u Sremskoj Kamenici.\nDugoročna saradnja i podrška eminentnih italijanskih stručnjaka Institutu za majku i dete u razvoju programa za transplantaciju kostne srži koja je počela još devedesetih godina.\nJako nevreme pogodilo Zrenjanin\n"Lasta" priznala da je bilo problema sa polascima, kažu da će nabaviti nova vozila\nSamostalni sindikat "Fijata" odlaže sutrašnji protest zbog najavljenog sastanka sa premijerkom


14 April 2010 / Izvor: Opština Čajetina\nOpština Čajetina je 29. marta 2010. godine postala nosilac priznanja ,,Opština budućnosti'' zbog uspešnih aktivnosti na razvoju sela i unapređenju uslova da mladi tu i ostanu. Svečana dodela nagrada bila je u sali Skupštine Srbije u Beogradu.\nSvi dobitnici pehara u kategoriji „Gradovi i opštine budućnosti“, imaju jednu zajedničku osobinu, a to je da su svojim radom, zalaganjem i entuzijazmom postigli zapažene rezultate u svojim sredinama. U obrazloženju stručnog žirija, u kojem su ugledni privredni novinari, navedeno je da opština Čajetina godinama unazad provodi politiku oživljavanja sela i zadržavanja mladih ljudi na selu.\nZahvalivši se na ovom laskavom priznanju Klubu privrednih novinara, "Agrobanci" i Centru za mala i srednja preduzeća, predsednik opštine Čajetina, Milan Stamatović, rekao je:\n“Kada se dodeljuje ovakva nagrada, prvo se pomisli da je u pitanju neka greška: Jagodina dobija nagradu za turizam, a Zlatibor za razvoj sela. Moram da kažem da smo mi možda u prevelikoj težnji za razvojem turizma visoke kategorije nešto zaboravili – zaboravili na svoje korene. Zato moramo da se vratimo korak unazad, ponesemo to što smo zaboravili, a to su naša kultura i tradicija, i tek onda krenemo u turizam visoke kategorije“.\nŽiri podseća da su u toku poslednje tri godine na teritoriji opštine Čajetina ponovo počele da rade tri seoske škole. Osluškujući potrebe ljudi koji žive u seoskim područjima, otvoreni su i vrtići u Sirogojnu i Krivoj Reci, a ove godine bi sa radom trebali da počnu i vrtići u Šljivovici i Mačkatu. U nameri da mladim ljudima, koji žele da ostanu na selu da žive i rade, lokalno rukovodstvo pokušava da obezbedi sve uslove za život, pa su tokom prošle godine asfaltirali i 70 km seoskih puteva.\nInače, pehari su uručrni i gradonačelniku Šapca koji je proglašen kao privredni grad budućnosti, Jagodini za turistički projekat budućnosti, dok su Pećinci nagrađeni za investicionu klimu i efikasnu administraciju.


IMA SE, MOŽE SE Nikola Peković širi imperiju na Zlatiboru i kupuje plac od tri miliona evra\nPredsednik Košarkaškog kluba Partizan, koji na Zlatiboru već gradi luksuzni hotel, spreman je da iskešira 369,5 miliona dinara za otkup placa u centru ove planine i da , kako saznaje "Blic", proširi imperiju.\nAutobuska stanica namenjena je za gradnju poslovnog centra\n- Među nekoliko investitora iz Rusije, Izraela, zapadne Evrope i Srbije, koji su najavili da će dostaviti ponude je i predsednik KK Partizan i NBA as Nikola Peković. Želja mu je da na Zlatiboru gradi poslovni centar. Narednih dana se očekuje koverta s njegovom ponudom. Uzimajući u obzir veliko interesovanje za atraktivnu lokaciju, izvesno je da će početna cena biti drastično premašena - priča sagovornik „Blica“.\nBiznismen u "napadu": Nikola Peković\nNiko od zvaničnika opštine Čajetina nije hteo da komentariše saznanja „Blica“, a jedini konkretan odgovor koji smo dobili je da je konkurs otvoren i da će parcelu dobiti - onaj ko ponudi najviše!


EU treba da otvori vrata za prijem zemalja – Nadlanu.com\nEU treba da otvori vrata za prijem zemalja\nMADRID, 5. januara 2010. (Beta-AFP) - Ministar spoljnih poslova Španije Migel Anhel Moratinos ocenio je u utorak u Madridu da je od fundamentalnog značaja da Evropska unija, nakon usvajanja Lisabonskog ugovora, otvori vrata za prijem drugih zemalja posebno balkanskih država.\nŠpanija koja je 1. januara preuzela predsedavanje EU, "smatra da nema razloga za postavljanje prepreka politici otvorenih vrata", rekao je Moratinos u susretu sa evropskim novinarima koji rade u Madridu.\nNakon usvajanja Lisabonskog ugovora kojim je rešen veliki institucionalni problem sa kojim je bila suočena Evropska unija, "od fundamentalnog značaja je da se pošalje takva politička poruka", ocenio je Moratinos.\nOn je posebno pomenuo zemlje bivše Jugoslavije, ocenjujući da je među njima Bosna "najkrhkija" i da će Španija obratiti najveću moguću pažnju na nju tokom predsedavanja EU. Moratinos je rekao i da Španija tokom predsedavanja EU neće priznati nezavisnost Kosova ali da će imati konstruktivan stav prema prištinskim vlastima.


Svake godine 20 epidemija u bolnicama – Nadlanu.com\nSvake godine 20 epidemija u bolnicama\nObjavljeno 14. maja 2013. / 09:17:16\nU Užicu, simptome infekcije ima još osmoro hospitalizovanih, kod kojih infekcija, od koje su prethodnih dana umrle dve osobe, nije dokazana. Na ortopediji, gde je buknula epidemija, trenutno je smešteno 17 pacijenata. Utvrđeno je, međutim, da Opšta bolnica u Užicu nije ispoštovala protivepidemijske mere.\n– Sanitarna inspekcija Ministarstva zdravlja 25. aprila ustanovila je epidemiju klostridijom i donela protivepidemijske mere koje su bile obavezujuće za službu ortopedije u toj bolnici – kaže Slavica Đukić Dejanović, ministar zdravlja.\n– Pošto je 10. maja ustanovljeno da sve mere nisu poštovane, uključujući zabranu da se na odeljenje ortopedije, na kome je proglašena epidemija, primaju novi pacijenati, osim hitnih slučajeva, protiv ustanove su podnete prekršajne prijave.\nLESKOVAC: NIJE ALARMANTNO\n– Preduzeli smo sve preventivne i higijenske mere. Situacija nije alarmantna, ali se intenzivno prati – rekao je doktor Zoran Ćeranić, direktor leskovačke bolnice, u kojoj je od početka godine 17 bolesnika bilo zaraženo bakterijom klostridijum dificile.\nU bolnici, međutim, kažu da zvaničan dopis Ministarstva zdravlja još nisu dobili. Dr Jelena Raković-Radivojević, direktor Opšte bolnice u Užicu, tvrdi da od kada je proglašena epidemija, nije bilo prijema novih pacijenata koji nisu hitni slučajevi na ode\n– Danas smo po nalogu komisije Ministarstva zdravlja na odeljenju ortopedije formirali komisiju za unutrašnji stručni nadzor na ovom odeljenju.\nUŽICE: DRAMA NA INTENZIVNOJ\nNajveća drama u užičkoj bolnici odvija se na Odeljenju intenzivne nege. Kod Jelene Vitorović (69) iz užičkog naselja Senjak, prisustvo opasne bakterije analizama je potvrđeno još 15. aprila, od tada ona vodi tešku bitku za život. Posle operacije kuka, usledila je infekcija opasnom bakterijom. Jeleni je odstranjen deo debelog creva zahvaćen infekcijom, ali to nije bila garancija da će se oporaviti. Njen suprug Radmil Vitorović (68) kaže da su posle druge operacije, pored klostridije, kod Jelene otkrivene još četiri bakterije.\nBolničke infekcije su, inače, i u Srbiji, i u svetu, veliki problem, jer je sve više bakterija otporno na antibiotike.\n– U Srbiji se registruje između 5.000 i 6.000 bolničkih infekcija godišnje – kaže za „Novosti“ dr Jelena Obrenović, šef Odeljenja za prevenciju i kontrolu zaraznih bolesti u Institutu za javno zdravlje Srbije „Dr Milan Jovanović Batut“.\n– Od svih pacijenata koji se bolnički leče, njih 1,5 do tri odsto dobije bolničku infekciju.\nPrema podacima Instituta „Batut“, u Srbiji je prošle godine registrovano 20 epidemija bolničkih infekcija sa ukupno 396 obolelih, od kojih je jedna osoba umrla.\n– Od početka ove godine prijavljeno je ukupno 17 epidemija bolničkih infekcija – objašnjava dr Obrenović.\n– Obolelo je 270, a umrlo osam osoba, pri čemu je šest smrtnih ishoda registrovano u epidemiji gripa. Prema lokalizaciji, najčešće su infekcije operativnog mesta, urinarnog trakta i krvi. Najučestalije su infekcije na odeljenjima intenzivne nege.


NOĆ MUZEJA U „KAFEMATU“: Na meniju jela sa srpskog srednjovekovnog dvora – Zrenjanin\nNOĆ MUZEJA U „KAFEMATU“: Na meniju jela sa srpskog srednjovekovnog dvora\nGosti Koncept bara „Kafemat“ će u subotu, 20. maja, od 18.30 do 20.30 imati priliku da degustiraju šljive u slanini punjene sirom i srednjovekovni hleb. Specijalni meni, osim standardnog, deo je tradicionalne Noći muzeja, a „Kafemat“ se obeležavanju te noći ove godine priključuje prvi put.\n– Učešće je povezano sa našom delatnošću, pa smo tako za Noć muzeja osmislili poseban meni na kojem se nalaze jela sa srpskog srednjovekovnog dvora. Uvidom u naučne radove naših gastroheritologa, izabrali smo koja će se toga dana naći na specijalnom meniju – saopštili su iz „Kafemata“.\nGastroheritologija je novoutemeljena naučna disciplina čiji je cilj da sintetizuje znanja vezana za hranu i obedovanje iz oblasti istorije umetnosti, kulturne istorije, arheologije, antropologije, etnologije, gastronomije i drugih nauka koje se bave ishranom, njenim kulturnim obrascima i simboličkim značenjima. Koncept bar „Kafemat“ će iskoristiti znanja stečena konsultovanjem literature vezane za ovu oblast i primeniti ih u kreiranju specijalnog menija za Noć muzeja.\n← U SREDU BEZ STRUJE: Deo ulice Cara Dušana i Berbersko\nKONKURS: Podrška porodici za podsticaj rađanja →


Nikola Jokić je odigrao novu fenomenalnu partiju i doneo pobedu Denveru od 124:95 nad Portlandom.\nJoš jednom je u karijeri srpski centar izašao kao pobednik iz direktnog duela sa jednim od najvećih rivala u NBA, Jusufom Nurkićem, a meč je završio sa 28 poena i po devet skokova i asistencija.\nNakon što je odradio meč suspenzije, Jokić je nastavio da briljira i beleži izvanredne partije te ga incident sa Markifom Morisom nije poremetio.\nŠto se Nurkića tiče, on je imao značajno slabiji učinak od Džokera, pošto je za 21 minut igre uspeo da postigne tek šest poena i jednom asistira. Trejlblejzerse je predvodio Mekalum sa 20 poenom, dok je ruki Hajland u dresu Nagetsa imao novu odličnu rolu sa 18 poena i tri skoka.\nMonte Moris je takođe bio sjajan, ubacio je 15 poena, a Fakundo Kampaco 13. Još trojica su bila dvocifrena u ovoj timskoj pobedi Nagetsa, Dozije i Grin sa po 12 poena i Gordon sa 11.\nNadži je uhvatio čak deset skokova i ubacio osam poena, te mu je malo falilo za dabl-dabl u izuzetnoj utakmici Denvera.\nAtlanta – Milvoki 120:100\nŠarlot – Golden Stejt 106:102\nHjuston – Finiks 89:115\nOklahoma – Bruklin 96:120\nDenver – Portland 124:95\nKlipers – Čikago 90:100


Zvanično objavljen nuklearni sporazum Irana i svetskih sila\nBeta\t 14. jula 2015. 13:40\nPosle višegodišnjih pregovora Iran i šest svetskih sila postigli su danas u Beču istorijski dogovor o iranskom nuklearnom programu koji predviđa da Teheran ograniči svoje nuklearne ambicije u zamenu za ukidanje sankcija.\nTime se, ocenjuju mediji, stavlja tačka na dugogodišnji spor između Zapada i Irana i otvara nova poglavlje u međunarodnim odnosima.\nPrema sporazumu, embargo Ujedinjenih nacija na oružje ostaće na snazi pet godina, a zabrana kupovine raketne tehnologije ostaće na snazi osam godina.\nIran je prihvatio “povratni mehanizam”, prema kome neke od sankcija mogu da budu ponovo uvedene u roku od 65 dana, ukoliko sporazum bude prekršen, prenose agencije.\nTakođe je postignut kompromis kojim se dozvoljava inspektorima UN da posete iranske vojne objekte u okviru svojih posmatračkih zadataka, mada pristup tim lokacijama iranske vlasti neće odobravati automatski.\nSporazum predviđa i pravo Teherana da ospori neki takav zahtev UN, kao i uključivanje nadležnog arbitražnog tela koje će odlučivati o tome.\nNuklearni pregovori Irana sa SAD, Rusijom, Kinom, Britanijom, Francuskom i Nemačkom, obnovljeni su krajem 2013, u cilju postizanja sporazuma, koji bi ublažio bojazni Zapada da Teheran pod plaštom civilnog nuklearnog programa razvija oružje, dok je Iran oduvek tvrdio da razvija nuklearni program u mirovne svrhe.\nPostizanje sporazuma predstavlja veliku političku pobedu predsednika SAD i Irana, Baraka Obame i Hasana Rohanija, ali obojica lidera suočiće se sa skepsom uticajnih predstavnika tvrdokorne struje kod kuće, nakon višedecenijskog neprijateljstva između dve zemlje, ocenjuje Rojters.\nIako postignut, sporazum će verovatno naići na otpor kako u samom Iranu, gde je potrebna podrška vrhovnog vođe ajatolaha Ali Hameneija, tako i u SAD čiji Kongres ima dva meseca za njegovu ratifikaciju čemu se republikanci otvoreno protive.\nU prvom reagovanju na nuklearnih sporazum izraelski premijer Benjamin Netanijahu je ocenio da je reč o “lošoj grešci istorijskih razmera” i najavio da će Izrael preduzeti sve mere da ga blokira.\nSi-En-En navodi da će dogovor, koji naziva ključnim dostignućem spoljne politike predsednika SAD Baraka Obame, relaksirati odnose između Irana i Zapada, i da će njegovi efekti verovatno zatalasati nemirni Bliski istok.\nUkidanje sankcija Iranu će doneti brz ekonomski rast usled otklanjanja restrikcija koje su drastično naškodile uvozu i smanjili njegov izvoz nafte, a kako prenosi IRNA, milijarde američkih dolara iranske imovine, zamrznute usled uvedenih sankcija, biti odmrznute.\nU tom kontekstu, BBC navodi da će Iran ojačati ekonomsku snagu, time i politički uticaj, na šta neki bliskostočni akteri, poput Saudijske Arabije i Irazela, neće blagonaklono gledati.


Zabava arhiva vesti 10.04.2017 - Naslovi.net\nJeo i pio za 620 dolara, pa pobegao u more\nTeri Pek je naručio i pojeo obroke vredne 621 dolar u restoranu „Omero bros“ u gradu Sautport u Australiji, a potom pobegao - u more. Čuvari plaže su pomoću glisera dovezli policiju do osumnjičenog koji je otplivao prema pučini, a kako prenosi… »\nVesti online: Nije imao da plati, pa zaronioVečernje novosti: Ponovo "bežanija" iz restorana Pojeo hrane za 620 dolara i pobegao u more\nDnevni horoskop za 11. april: Lavovi, DVE osobe vas podjednako privlače... Da li ste spremni da napravite izbor?\nŠta vam zvezde preporučuju za danas? OVAN POSAO: Poslovno partnerstvo koje sklopite danas može da vam donese veliku zaradu ali i neke probleme na drugoj strani. LJUBAV: Voljena osoba je raspoložena da vam ugodi i da vam priredi neko lepo iznenađenje… »\nVesti online: Nedeljni horoskopLepota i zdravlje: Jarac ima utisak da ga okolina ne razume, a Strelac treba da se uzdrži od finansijskih transakcija\nŠta joj se dogodilo? Godinama se borila sa viškom kilograma, a danas je neprepoznatljiva\nHolivudska zvezda Dženifer Hadson predstavila se svetskoj publici kada je, pre više od deset godina, učestvovala u šou programu "Američki idol". Iako je ispala pre finala četvrte sezone, Hadsonaova je zapala za oko holivudskim filmskim producentma… »\nPress: Godinama se borila sa viškom kilograma, a danas je neprepoznatljiva\n10.04.2017 Zabava, izvori


„Srećna Nova, Jivu” na otvaranju festivala Sedam veličanstvenih - Kulturni kišobran\nDokumentarni film “Srećna nova, Jivu” reditelja Mladena Kovačevića imaće srpsku premijeru na otvaranju 17. Festivala evropskog dugometražnog dokumentarnog filma – Sedam veličanstvenih, 2. oktobra 2021. u 20 časova u Velikoj sali Kombank dvorane u Beogradu.\nOvo je intiman film o svakodnevici kineskih radnika, između komunističke tradicije i novoustanovljenog kineskog sna o uspehu, koji nas vodi u Jivu, grad sa 600 fabrika božićnih i novogodišnjih ukrasa, u kojima se Božić i Nova godina proizvode za ceo svet.\nMladen Kovačević, reditelj ovog ostvarenja, povodom predstojeće srpske premijere je rekao:\n„Svakako je velika čast otvoriti festival Sedam veličanstvenih iako su vanredne okolnosti, ovo je tek drugi domaći film od nastanka festivala koji se našao u selekciji. Ali važnije od svega je da će domaća publika moći da vidi film, u manjem broju na premijeri, ali će uslediti i bioskopska distribucija. Iako premisa filma zvuči senzacionalno, ovo je zapravo intiman film u kome smo se trudili da izbegnemo i kuriozitete, i stereotipe, i spektakl, a okruženje novogodišnjih fabrika prvenstveno omogućuje direktniju emotivnu vezu gledaoca sa vrlo ličnim pričama, kroz koje upoznajemo jednu običnu savremenu Kinu”.\nFoto: Srećna Nova, Jivu Promo\nFilm, Mladen Kovačević, Sedam veličanstvenih, srećna nova jivu


Kazna za švercovanje u prevozu 10.000, curenje klima uređaja 5.000: Ovo su nove kazne koje očekuju Beograđane!\nSvi oni koji ne plate parkiranje u zoniranim delovima grada, odnosno im istekne vreme, moraće kao i do sada da plate kaznu ili dnevnu parking kartu od 1.870 dinara\nVesti 03.08.2020. - 09:56h Autor: Kurir / Blic\n"Oko sokolovo" je počelo da snima nepropisno parkirana vozila po beogradskim ulicama, "šverceri" po gradskom prevozu ubuduće će plaćati skoro duplo veće kazne, ali to su samo neke od kazni koje svakodnevno prete Beograđanima, bilo da su u svojim domovima ili na ulicama, da su pešaci ili vozači...\n"Šverc" u gradskom prevozu\nPutnici koji u gradskom prevozu budu zatečeni bez validne karte od strane kontrolora moraće ubuduće da plate 10.000 umesto dosadašnjih 6.000. Ipak, ukoliko kaznu plate u roku od osam dana, ceh će biti “samo” 5.000 dinara.\nAko ne platite parkiranje...\nSvi oni koji ne plate parkiranje u zoniranim delovima grada, odnosno im istekne vreme, moraće kao i do sada da plate kaznu ili dnevnu parking kartu od 1.870 dinara. Ukoliko je plate u roku od osam dana imaju 50% popusta - 935 dinara.\nSvi pešaci koji pređu ulicu van pešačkog prelaza ili to urade na crveno svetlo moraju da plate 5.000 dinara. Ako to urade u prisustvu maloletnog deteta kazna je od 15.000 do 30.000 dinara!\nAko vas ulovi "Oko sokolovo"...\nZa nepoštovanje kućnog reda takođe vam preti kazna od 5.000 dinara. Tu spadaju remećenje kućnog reda, odnosno buka, pušenje na stepeništu i u hodniku, trešenje stoljnjaka kroz prozor...\nUkoliko ne budete nosili masku u javnom gradskom prevozu, kao i u svim zatvorenim objektima (prodavnicama, apotekama, pekarama, gradskim službama...) preti vam kazna od 5.000 dinara.\nPrognoza za narednu nedelju: Evo kakvo vreme nas očekuje!


Kupovina stana u neuknjiženoj zgradi | Mondo Portal\nZakon predviđa da se pravo svojine nad nekom nepokretnošću stiče isključivo upisom u katastar, a ukoliko ovo iz raznih razloga nije moguće, oni koji ipak žele da kupe stan u takvoj zgradi treba da znaju da takva odluka može dovesti do daljih ozbiljnih posledica, kažu advokati za portal Kamatica.\n"Državni organi se time nisu bavili, a oni koji su dobijali stanarsko pravo su time bili zadovoljni i nisu se bavili svojim obavezama, naročito kada su dobili priliku da po netržišnim vrednostima takve stanove i trajno otkupe", objašnjava advokat Marko Stanković.\nPrema njegovim rečima, vlasnici stanova koji se nalaze u ovakvim zgradama ne mogu računati na potpunu pravnu sigurnost, sve dok ne budu upisani na nepokretnosti kao vlasnik i to bez upisanih tereta.\nTo je moguće samo u slučaju da je zgrada u potpunosti izgrađena u skladu sa propisima, što po pravilu često nije tako.\nKakva je procedura i šta sve treba uraditi da bi se prvo uknjižila cela zgrada, a tek potom i stan, jer drugačiji redosled nije moguć, zavisi od slučaja do slučaja, kao i statusa objekta. Konkretno, da li je reč o objektu izgrađenom pre stupanja na snagu propisa o gradnji, ili o nepokretnosti koja je pre bila upisane u knjige prodatih društvenih stanova s hipotekom, o objekti sa izdatom upotrebnom dozvolom, nelegalnom objektu...\nMolbu za uknjižbu zgrade može da podnese svako ko je u toj zgradi kupio stan.\nDa bi sud upisao stan na njega, mora najpre da se upiše cela zgrada i svi stanovi na investitora. Potom se sa investitora skidaju ta prava i prebacuju na onoga ko je podneo molbu.\nSledeći korak je nabavljanje dokumenata koja pokazuju ko je vlasnik ili korisnik zemljišta, a tu dokumentaciju treba da ima investitor, opština ili Direkcija za gradsko građevinsko zemljište i izgradnju grada, zavisno da veličine objekta.\nZatim, potrebna je i građevinska i upotrebna dozvola, pa uverenje opštinskog i gradskog odseka za građevinske poslove, odnosno popis svih stanova, poslovnog prostora i garaža u zgradi... Tu su i razne takse koje treba platiti, a ukoliko je potrebno sudsko veštačenje - vrednost taksi može da se uveća za 100 odsto.\nCena uknjižbe stana zavisi od broja dokumenata koji se podnose. Ukoliko se uknjižba vrši samo na osnovu kupoprodajnog ugovora cena je 5.000 dinara.\nSvaki sledeći dokument, kao što je na primer ugovor o otkupu, ugovor o poklonu, ostavinsko rešenje..., plaća se dodatno 1.500 dinara po svakom dokumentu.\nNajjeftiniji upis u katastar, od svega 300 dinara, plaća se ako se u kupoprodajnom ugovoru nalaze i muž i žena, odnosno bračni i vanbračni supružnici, zajedno.\nMinistarstvo građevinarstva, saobraćaja i infrastrukture najavljuje izmene Zakona o postupku upisa u katastar, koji bi trebalo da stupi na snagu od 1.jula.\nIz ovog ministarstva, za Kamaticu objašnjavaju da će taj zakon skratiti vreme upisa imovine i omogućiti da se čitav posao, umesto na šest, završi na samo jednom mestu, kod javnog beležnika.\n"Obaveza prijave prometa nepokretnosti službama za katastar nepokretnosti, već je propisana Zakonom o državnom premeru i katastru. Međutim, građani se uglavnom oglušuju o ovu obavezu, i zato je Zakonom o ozakonjenju objekata propisano da nadležni organ u postupku ozakonjenja po službenoj dužnosti dostavlja službama za katastar rešenja kojima su objekti ozakonjeni kako bi ih isti upisao u evidenciju nepokretnosti", kažu u tom ministarstvu.\nDodaju da, po službenoj dužnosti takođe, nadležni organ u postupku objedinjene procedure dostavlja akte na osnovu kojih se objekti upisuju u evidenciju nepokretnosti, čime se broj neupisanih zgrada od 2015. godine bitno smanjio.


Kaže da Stelantis hoće da obuči deo ljudi u inostranstvu u trajanju od nekoliko meseci, što rade i druge kompanije u Evropi\nNa pitanje novinara šta će biti sa radnicima Fijata u Kragujevcu, Vučić je rekao da treba imati u vidu da ne živimo u eri socijalističkog samoupravljanja i da država više ne upravlja Fijatom u Kragujevcu, kao ni Fijat, već konzorcijum Stelantis, u kome je i Fijat jedan deo.\nVučić je istakao da Stelantis donosi poslovne odluke i da je dobro što žele da prave električni automobil u Kragujevcu, zbog čega će i Kragujevac imati više novca i radnici značajno veće plate.\nKaže da Stelantis hoće da obuči deo ljudi u inostranstvu u trajanju od nekoliko meseci, što rade i druge kompanije u Evropi.\nVučić je istakao da jedino ne može da se saglasi sa tim da neko otpusti trudnicu jer ne može na nju da računa u narednih godinu i po dana, ali da je sve ostalo stvar poslovne politike kompanije.\n-Mi ćemo gledati da svim radnicima koji budu time nezadovoljni ili ako oni (Stelantis) hoće 200, 300 ili 400 ljudi da otpusti, da tim ljudima obezbedimo dodatni posao pošto dovodimo jednu novu nemačku kompaniju u Kragujevac- istakao je Vučić.\nFijat radnici posao Aleksandar Vučić\nOdlazi li petodnevna radna nedelja u istoriju: Evo šta kažu oni koji već rade četiri dana\nPredsednik Vučić uručio ugovore Medicinarima: "Mi vama danas poklanjamo naše najveće bogatstvo - zdravlje" (FOTO)


Fokomelija, nedostatak ruku i nogu, uzrok, lečenje, pedijatrija\n(2.31 / 13) Fokomelija\nFokomelija je kongenitalna malformacija kod koje\nnedostaju delovi ruku\nili nogu (\nnadlaktica i podlaktica, nadkolenica i podkolenica).\nUzrok nastankaNe zna se tačan uzrok nastanka, povezuje sa uzimanjem talidomida u trudnoći.\nFokomelija je nedostatak nadlaktice i podlaktice ili nadkolenice i podkolenice, pri čemu se šaka nastavlja neposredno iz ramena ili stopalo iz kuka. Može biti kompletna kada nedostaju i nadlaktice i podlaktice i nadkolenice i podkolenice (tetrafokomelija), kada telo podseća na telo foke; i može biti inkompletna kada nedostaju delovi jedne ruke ili noge.\nDijagnozaDijagnoza se postavlja prenatalno (pre rođenja) ultrazvukom\nLečenjeTertman i rehabilitacije se planiraju od rođenja. Za poboljšanje kvaliteta života, preporučuju se proteze i ortoze, uz fizikalnu i suportivnu terapiju.


U koaliciji "Domovina" tvrde da su jedinstveni\nKoalicija "Domovina" nastaviće rad u Narodnoj skupštini Republike Srpske u punom kapacitetu i jedinstveno, izjavio je danas poslanik iz ove koalicije Admir Čavka /SBB/.\nOn je izrazio nadu da će Klub poslanika ove koalicije ostati jedinstven do kraja mandata.\nČavka je nakon današnjeg sastanka Kluba poslanika koalicije "Domovina" u proširenom sastavu, koji je inicirao SBB, a kojem su prisustvovali i predstavnici stranaka koje čine tu koaliciju, izjavio da je danas izabran šef ovog kluba.\nPotpredsjednik Narodne skupštine Srpske Senad Bratić /SDA/ rekao je da je ovom sastanku prisustvovao i kao član radne grupe koja je imenovana ispred SDA za pregovore sa drugim političkim subjektima radi "što kvalitetnijeg i šireg nastupa probosanskih stranaka u Srpskoj".\nOn je istakao da SDA podržava rad koalicije "Domovina", sa željom da se vidi kako da se popravi stanje povratnika u Republiku Srpsku.\nBratić je rekao da će Klub "Domovina" zauzeti stav o tome da li će učestvovati na narednom zasjedanju Narodne skupštine Srpske neposredno pred njen početak.\nPredstavnik HSP-a Vinko Jakić navodi da je u "Domovini" bilo određenih trzavica zato što je SDA uzurpirala rad koalicije i nije se držala ranije potpisanog sporazuma, ali da su se na današnjem sastanku te stvari ispravile.\nPoslanik u Predstavničkom domu parlamenta BiH Sadik Ahmetović, koji pripada nezavisnom bloku, rekao je da je koalicija "Domovina" dobar projekat za Bošnjake i Hrvate u Srpskoj, ali da se pretvorio u nešto što nije bio zajednički interes povratnika na područje Republike Srpske.\nOsim Kluba poslanika koalicije "Domovina" današnjem sastanku prisustvovali su i predstavnici stranaka koje čine tu koaliciju.


Đukanovićeva DPS ubedljiva u većini crnogorskih opština u kojima su održani izbori | Autonomija\nOdziv birača bio je nizak\nVladajuća crnogorska Demokratska partija socijalista (DPS) Mila Djukanovića ostvarila je ubedljivu pobedu u većini od 10 opština u kojima su danas održani lokalni izbori, pokazuju projekcije preliminarnih rezultata koje je saopštio Centar za monitoring (CEMI).\nStranka koju vodi novoizabrani crnogorski predsednik Milo Djukanović proglasila je pobedu u većini gradova u kojima su danas održani izbori, a predstavnik DPS Miloš Nikolić kazao je novinarima da je reč o „najboljem izbornom rezultatu“ te partije u poslednjih nekoliko godina.\nPolitički analitičar Miloš Bešić ocenio je da je DPS pobednik današnjih izbora, a da je „niska izlaznost“ pogodila sve opozicione partije u Crnoj Gori.\nOd opozicionih partija, najbolji rezultat u većini opština ostvarila je koalicija Demokrata i Gradjanskog pokreta „URA“, dok je podbacio savez Socijaldemokratske partije (SDP) Ranka Krivokapića i Demosa Miodraga Lekića.\nTokom izbornog dana zabeležen je incident u Podgorici izmedju aktivista DPS i koalicije Demokrat-URA, čime se bavi crnogorsko tužilaštvo.


PSSE izrazila zabrinutost zbog rizika od politizacije srpskog Državnog veća tužilaca | EurActiv Serbia\nParlamentarna skupština Saveta Evrope (PSSE) 28. januara je usvojila Rezoluciju u kojoj je izrazila zadovoljstvo što su vlasti Srbije uzele u obzir većinu preporuka Venecijanske komisije u vezi sa promenom Ustava, ali i zabrinutost zbog rizika od politizacije Državnog veća tužilaca.\nU Rezoluciji, zasnovanoj na godišnjem izveštaju Odbora PSSE za kontrolu poštovanja obaveza država članica Saveta Evrope (Odbor PSSE za nadzor), pozdravlja se "usvajanje ustavnih amandmana za depolitizaciju pravosuđa u cilju jačanja njegove nezavisnosti" i pozivaju vlasti Srbije da poštuju standarde Saveta Evrope prilikom usvajanja zakona potrebnih za njihovo sprovođenje.\nPSSE pozdravlja nastavak međustranačkog dijaloga u Srbiji u cilju poboljšanja izbornih uslova i poziva "sve zainteresovane strane da postignu i obavežu se na precizne mere, zasnovane na širokom konsenzusu, koje će dovesti do fer i inkluzivnih izbora", navodi se u Rezoluciji, zasnovanoj na izveštaju o napretku po pitanju poštovanja obaveza država članica za period od januara do decembra 2021. godine.\nU godišnjem izveštaju Odbora PSSE za nadzor procenjuje se napredak 11 zemalja koje su pod punim monitoringom, uključujući Srbiju, tri zemlje koje učestvuju u postnadzornom dijalogu, kao i napredak zemalja koje su u režimu povremene provere poštovanja obaveza prema Savetu Evrope.\nU pratećem Memorandumu uz izveštaj, izvestilac Mihael Astrup Jensen (Michael Aastrup), predstavnik danskih liberala, naveo je da su se koizvestioci PSSE, Italijan Pjero Fasino (Piero Fašino) i Jan Lidel-Grejndžer (Ian Liddell-Grainger) iz Velike Britanije, tokom 2021. godine uglavnom fokusirali na međustranački dijalog u Srbiji i promenu Ustava u oblasti pravosuđa.\nJensen je naveo da je Odbor PSSE za nadzor 3. februara 2021. "informisan o složenom procesu promene Ustava Srbije i funkcionisanju demokratskih institucija posle parlamentarnih izbora u julu 2020. godine, čiji je rezultat jednopartijska većina u Skupštini Srbije i odsustvo parlamentarne opozicije".\n"Venecijanska komisija je zaključila da je proces javnih konsultacija o ovim nacrtima 'dovoljno inkluzivan i transparentan', ali je istakla da postoji snažna potreba za usvajanjem inkluzivnog pristupa, radi postizanja što šireg legitimiteta za ustavnu reformu među svim institucionalnim akterima i svim političkim snagama u Srbiji", piše u dokumentu.\nU Memorandumu se navodi da je prošle godine nastavljen međupartijski dijalog u Srbiji, pokrenut 2019. sa ciljem poboljšanja izbornih uslova, ali da razgovori do sada "nisu doneli očekivana poboljšanja i poverenje u izborni proces i nisu sprečili nekoliko opozicionih partija da bojkotuju izbore u julu 2020. godine".\nIzvestioci su 19. novembra 2021. izdali saopštenje, pozivajući srpske vlasti da preduzmu snažne mere protiv veličanja ratnih zločinaca, navodi se u Memorandumu i dodaje da je prethodno Inicijativi mladih za ljudska prava "zabranjeno da demonstrira i da ukloni mural Ratka Mladića, osuđenog za ratne zločine i zločine protiv čovečnosti, koji je nelegalno nacrtan u Beogradu".\n"Izvestioci su istakli da odsustvo reakcije vlasti protiv veličanja ratnih zločinaca podriva regionalnu saradnju i ometa proces integracije u EU, čemu Srbija teži", naveo je Jensen u Memorandumu.


Mihajlović: Inicijativa "mali šengen" mogla bi da donese prosperitet i bolji život građana - Naši u svetu\nMihajlović: Inicijativa “mali šengen” mogla bi da donese prosperitet i bolji život građana\nObjavljeno 30/09/19 u 16:00\nPotpredsednica vade i ministarka građevinarstva Zorana Mihajlović izjavila je danas bi inicijativa “mali šengen” mogla da donese prosperitet i bolji život građanima u Srbiji, Severnoj Makedoniji i Albaniji i poručila da ne vidi razlog zašto se ne bi pridružile i Crna Gora i BiH.\n“Za ovakvu Srbiju koja je danas ekonomski, finansijski i politički stabilna i okružena sa puno suseda, strateški je važno da se povezuje. Treba da se povezujemo pošto smo svi u regionu mali. Tako možemo bolje da rešavamo naša pitanja i da se razvijamo i bolje da pregovarmao sa svima. Da li će se pridružiti Crna Gora i BiH – zašto da ne”, rekla je Mihajlović novinarima na pitanje od kojih zemalja očekuje protivljenje inicijativi “mali šengen”.\nNapomenula je da svih pet zemalja ima budžet ukupno 100 milijardi dolara, što je veoma malo, dok je samo, poređenja radi, Folksvagen naručio baterije za električne automobile u vrednosti od 40 milijardi dolara.\n“Naš interes je da se povežemo i sto se bolje povežemo, preko infrastrukture, to je najvidljivije – transportne, energetske, telekomunikacione i druge da privreda bude bolja i da ljudi ostanu ovde da žive”, rekla je ona i dodala da Srbija želi da bude u tome predvodnica.\nAlbanijaMali ŠengenSeverna MakedonijaZorana Mihajlović\nCrnogorska kinoteka bogatija za najstariji ex-yu film “Vaskrsenja ne biva bez smrti”\nSa Srbima u Skadru, gde su sahranjeni srpski kraljevi…


Važno: Bez OVOG uverenja obustavlja se tehnički pregled\nTanjug 28. jula 2018. 08:18\nFoto: Jeff Kramer - CC BY 2.0\nBEOGRAD – Stupanjem na snagu odredbi Pravilnika o tehničkom pregledu vozila od 5. jula prilikom vršenja tehničkog pregleda, za vozila koja su prepravljena, obavezna je provera da li vozilo poseduje odgovarajuće Uverenje o ispitivanju vozila koje izdaje Agencija za bezbednost saobraćaja Republike Srbije.\nAgencija za bezbednost saobraćaja Republike Srbije uspostavila je aplikaciju kroz koju tehnički pregledi vrše provere da li je za vozilo izdato Uverenje o ispitivanju vozila u skladu sa propisima, navodi se u saopštenju agencije.\nUkoliko se uverenje za određeno vozilo ne nalazi u bazi podataka Agencije za bezbednost saobraćaja Republike Srbije, tehnički pregled se obustavlja dok se ne izvrše potrebne provere, ukazuje se u saopštenju.\nUkoliko se ustanovi da uverenje koje je stranka dostavila na uvid tehničkom pregledu, nije u skladu sa zakonskim odredbama ne može se izvršiti tehnički pregled vozila.\nKako se napominje, provera dokumenata koje su stranke dostavljale tehničkim pregledima, ustanovljeno je da određen broj uverenja nije izdat od strane Agencije za bezbednost saobraćaja, kao ni od organizacija koje su u prethodnom periodu bile ovlašćene za poslove ispitivanja vozila.\nAgencija takođe apeluje na sve vlasnike vozila, da ukoliko vrše prepravke na svojim vozilima, poštuju propise i informišu se na sajtu Agencije za bezbednost saobraćaja o postupku ispitivanja vozila, kako bi izbegli eventualne neprijatnosti usled pojave određenog broja uverenja koje nisu izdata na propisanim i zaštićenim obrascima.


16. Avgusta 2011. 19. Avgusta 2020. Arhiva Visoko.co.ba\nVeoma živo je ovih dana na terenima Teniskog kluba “Royal Bosna” u Arnautovićima. Ovaj klub je uspješno organizovao dva turnira, za dječake i djevojčice do 10 godina, te za veterane preko 35 godina. U prvoj katergoriji je učestvovalo 47 dječaka i djevojčica iz 17 klubova iz cijele BiH. Kod dječaka je u glavnom turniru prvo …\nPretpioniri Škole fudbala “Centrosport” su proteklog vikenda boravili u Splitu u dugo najavljivanoj posjeti ovom lijepom gradu na Jadranu. Tamo su odigrali tri utakmice. U prvom susretu su poraženi od ekipe Dugopolje sa 3:2, a strijelci za Centrosport su bili Tekešinović i Bučuk. U drugom meču su remizirali sa svojim vršnjacima iz ekipe hrvatskog prvoligaša …\nPrema Takvimu Rijaseta Islamske zajednice u BiH danas 16. augusta 2011. / 17.noć ramazan 1432. je mubarek noć Lejletu-l-Bedr. Noć Lejletu-l-Bedr je sjećanje na bitku na Bedru koja se dogodila 624. godine, druge godine po Hidžri. Ova bitka imala je presudan značaj za muslimane jer su poslije nje dobili svoju punu prepoznatljivost kao zajednica Ummeta. …\nNadzorni odbor dioničkog društva “KTK Visoko” Visoko zakazao je sjednicu Skupštine dioničkog društva “KTK Visoko” Visoko, koja će se održati 17. augusta 2011. Skupština će se održati u poslovnim prostorijama Društva u Visokom. Za sedmu Skupštinu predloženo je da na dnevnom redu između ostalog bude izbor radnih tijela Skupštine Društva, donošenje odluke o razrješenju predsjednika …


DŽonson rekonstruiše vladu, cilj ispunjenje obećanja\nTanjug 15. septembra 2021. 14:13\nLONDON – Premijer Velike Britanije Boris DŽonson rekonstruisaće danas vladu kako bi na prava mesta stavio „jak i ujedinjen tim“, koji će ispuniti predizborna obećanja iz 2019. godine o ispravljanju regionalne nejednakosti, rekao je danas izvor iz DŽonsonovog kabineta.\n„Premijer će danas posle podne postaviti ministre i fokusirati se na jedinstvo i ujednačavanje cele zemlje“, rekao je izvor Rojtersa.\nDŽonson ovom rekonstrukcijom želi da, kako je njegov portparol rekao, „prioriteti od javnog značaja budu ispunjeni“.\nUpitan o tome da li vlada nije uradila sve što je mogla da uspostavi regionalnu jednakost širom zemlje, portparol je odgovorio da je „javnost videla njihove rezultate po pitanju ujednačavanja i da će nastaviti da radi na tome“.\n„Dobro je da imamo tim koji je spreman da ispuni prioritete od javnog značaja i to će se dogoditi sa najavljenom rekonstrukcijom“, dodao je portparol.


Poznati bosanski reper osvaja Ameriku - Balkan Stars\nPoznati bosanski reper Big Jasko, rodom iz Zvornika, već nekoliko godina prati aktuelne muzičke trendove i snima rep /trep muziku. Njegova nova numera JBT, u Bosni i dijaspori beleži veliku popularnost, a proteklih nedelja ova pesma osvaja Ameriku.\n,, Drago mi je da sam novom pesmom skrenuo veliku pažnju na sebe. Tačno je da je pesma slušana i u Kentakiju, gde boravim već određeno vreme. Planiram da snimam nove numere, možda će biti i dueta, ali mi je drago da i Bosna ima nekoliko dobrih rep/trep izvođača i da možemo da tu vrstu muzike i Bosnu, reprezentujemo na najbolji način širom sveta”, dodao je reper u izjavi za medije.\nUdovoljite sebi, razmazite svoja stopala i uživajte u luksuznim Cesare Paciotti kreacijama! Od poslovnih, preko elegantnih, do svečanih večernjih prilika… ovaj brend nudi savršeno rješenje za sve vaše slatke muke prilikom odabira savršenih cipela uz vašu odjevnu kombinaciju. Kada ste: #poslovnadama potrebne su vam svedene cipele zatvorenih prstiju koje će se lako […]


Odbojka dame: Srbija sa četiri pobede do trofeja - Pokazivač\nOdbojka dame: Srbija sa četiri pobede do trofeja\nŽenska seniorska reprezentacija Srbije je svoje prvo učešće na prestižnom Kupu “Borisa Jeljcina” završila osvajanjem prvog mesta. Izabranice Zorana Terzića uspele su u Jekaterinburgu da zabeleže četiri pobede iz isto toliko odigranih mečeva i potpuno zasluženo stignu do vrednog pehara.\nSrbija je na putu do trofeja savladala Bugarsku (3:0), Kazahstan (3:0), Tursku (3:1) i za kraj u sjajnom meču punom uzbuđenja Rusiju sa 3:2. Završni meč fantastično je odigrala Brankica Mihajlović koja je upisala 31 poen, a posle meča je dobila i nagradu za najbolju igračicu turnira. Još jedno individualno priznanje je otišlo u srpsku reprezentaciju, a u pitanju je nagrada za najboljeg tehničara (dizača) koja je otišla u ruke Bojane Živković.\nSelektor Zoran Terzić je pružio šansu svim igračicama tokom turnira, a svakako može biti zadovoljan formom svojih izabranica pred početak Gran prija. Nakon završetka turnira Zoran Terzić je istakao da je njegova ekipa na pravi način započela sezonu i da se nada da će je u istom stilu i završiti.\nPrethodni tekstRastko Zakić aforizmi\nSledeći tekstTri nova predmeta za osnovne škole


Premijer Ganić posjetio zemljoradničku zadrugu BIOS Visoko – Visoko.ba\n-BIOS je domaći brend koji je veoma značajan za domaću poljoprivrednu proizvodnju, jer svojim asortimanom olakšava domaćim proizvođačima da dođu do kvalitetne opreme i sjetvenog materijala. Zelena polja su naše najveće bogatstvo, a politika Vlade je da kontinuirano povećava podsticaje kako bi se proizvođačima pomoglo da stabiliziraju prizvodnju i budu konkurentniji – rekao je premijer Ganić nakon obilaska pogona BIOS-a u Gornjoj Vratnici.\n-Poljoprivreda je sve važnija grana i ponosni smo što smo kroz programe podsticaja doprinijeli da ZDK postane lider u malinarskoj, peradarskoj i plasteničkoj proizvodnji. Programe podsticaja prilagođavamo potrebama proizvođača, a rezultati se najbolje vide na terenu – rekao je premijer ZDK.\nDirektor BIOS-a Nermin Kadrić podržao je aktivnosti Vlade ZDK na realizaciji programa podsticaja poljoprivredi, dajući punu podršku premijeru Mirzi Ganiću u daljem radui aktivnostima na jačanju poljoprivredne proizvodnje u Visokom i Zeničko-dobojskom kantonu.\n← Je li Visoko na pragu otkrića vijeka?\nNevzeta Begić: „Budimo bolji“ →\n1. Oktobra 2020. 1. Oktobra 2020. Midhat Hajdarević\nEmir Dizdar, lider odbora u Visokom iščlanio se iz Naše stranke\n10. Decembra 2020. 10. Decembra 2020. Midhat Hajdarević


Danas tačno u podne posebna sjednica Narodne skupštine RS | Prijedor24.com - Više od informacije!\nPočetna BiH Danas tačno u podne posebna sjednica Narodne skupštine RS\nDanas tačno u podne posebna sjednica Narodne skupštine RS\nDanas će biti održana posebna sjednica Narodne skupštine Republike Srpske na zahtjev Milorada Dodika, predsjedavajućeg Predsjedništva BiH.\nNa dnevnom redu je samo jedna tačka dnevnog reda – Ocjena rada Visokog predstavnika, primjena Aneksa X Opšteg okvirnog sporazuma za mir u Bosni i Hercegovini u periodu razgovora o imenovanju novog Visokog predstavnika.\nU informaciji na 15 stranica koju su dobili narodni poslanici navodi se da Aneks 10 Dejtonskog mirovnog sporazuma definiše tek zadatke visokog predstavnika, da Upravni odbor PIK-a nikada nije raspolagao pravom da uređuje ili definiše mandat i ovlaštenja visokog predstavnika, a da Vijeće sigurnosti nikada nije usvojilo nikakve dopune ovlaštenja visokog predstavnika iz Aneksa 10, tako da su svi postupci visokog predstavnika koji idu izvan okvira Aneksa 10. ultra vires.\n“Budući da prisvojena ovlaštenja nemaju pravni osnov, te krše ljudska prava građana BiH i fundamentalna načela međunarodnog prava koja su utvrđena važećim ugovorima i međunarodnim običajnim pravom, primjena tih ovlaštenja ne može imati nikakvo obavezujuće pravno dejstvo niti obavezujuću snagu ni po koga.\nBilo koja odluka visokog predstavnika ne može imati pravnu snagu sve dok strane kojima su te odluke upućene ne pristanu na njihovu primjenu sa stanovišta prava.\nS tim u vezi, a imajući u vidu da je visoki predstavnik uveliko prekoračio ulogu dodijeljenu Aneksom 10, u potpunosti je opravdano ignorisanje diktata visokog predstavnika nametnutih kršenjem ograničenja njegovih ovlaštenja iz Aneksa 10.\nOsim toga, poštovanje suvereniteta BiH i vladavina prava nalažu zatvaranje Kancelarije visokog predstavnika. Neizabrani strani zvaničnik bez ikakve odgovornosti, koji je prisvojio neograničena izvršna, zakonodavna i sudska ovlaštenja koja ne podliježu nikakvoj reviziji, nespojiv je sa pojmom suvereniteta i evropskim putem BiH.\nDa bi se kvalifikovala za članstvo u Evropskoj uniji, BiH mora postati zemlja koja može da upravlja sama sobom, čiji se suverenitet u potpunosti poštuje.\nOvo neće biti moguće sve dok visoki predstavnik bude prisutan u BiH i dok bude prisvajao ovlašćenje da putem odluka nameće zakone, mijenja ustav i kažnjava kako mu se prohtije, uz potpuno prenebregavanje dejtonskog ustavnog sistema i međunarodnog prava.\nAko BiH želi da postane država sa punim suverenitetom i članica Evropske unije, prisustvo visokog predstavnika u BiH mora se okončati.\nUzevši u obzir sve navedeno, kao i značajan doprinos visokih predstavnika produbljivanju nerazumijevanja i netrpeljivosti između konstitutivnih naroda kao nosilaca suvereniteta BiH, krajnje je vrijeme da, umjesto novog pokušaja bespravnog i nezakonitog imenovanja novog visokog predstavnika, Kancelarija visokog predstavnika bude zatvorena”, navodi se u informaciji.


Dodik pokušava ublažiti bijes Kineza zbog HE „Dabar“ - Direkt Portal\n20.06.2019 17:08 ers rs, he dabar, Kinezi, luka petrovic, milorad dodik 0\nIzbor firme koja će graditi hidroelektranu (HE) „Dabar“ se zakomplikovao, pa je Kineze koji se žale da je tender za milionski posao gradnje HE namješten, primio predsjedavajući Predsjedništva BiH Milorad Dodik i ponudio im konkretne projekte.\nVršilac dužnosti direktora „Elektroprivrede RS“ Luka Petrović najavio je ranije potpisivanje ugovora o gradnji HE „Dabar“ za jun, ali odluke o izboru izvođača radova još nema.\nU igri za posao od 430 miliona KM su bile kineske kompanije „China Gezhouba Group Co. LTD“, „China International Water & Electric Corp. Serbia branch“ i „Sinohydro corporation Limited“. Posao gradnje objekata HE „Dabar“ htjela je i firma „Riko“ iz Slovenije.\nMeđutim, kako je objavio portal CAPITAL, prvu fazu takmičarskog postupka prošle su dvije kineske kompanije koje su u aprilu odabrane za drugu fazu takmičenja, a koja je već trebala da bude završena.\nSlovenački „Riko“ žalio se zbog diskvalifikacije iz takmičenja, a u žalbi su optužili „Elektroprivredu RS“ za namještanje tendera. Naveli su da Javni poziv za finansiranje i izgradnju svih objekata HE „Dabar“ predstavlja samo paravan da se izabere ponuđač koji je već unaprijed određen bez želje da se dođe do najboljeg ponuđača.\nO žalbi još nema odluke, ali se Dodik u petak sastao sa predstavnicima diskvalifikovanih firmi.\nU saopštenju iz Predsjedništva BiH navedeno je da je Dodik razgovarao sa rukovodiocem velikog malezijsko-singapurskog investicionog fonda “APC grupa” Ričijem Tanom i Čangom Janfejem, rukovodiocem kineske Državne kompanije za električni inženjering (China national electric engineering co. Ltd) koja se bavi izgradnjom elektroenergetskih objekata.\nUpravo je pomenuta kineska državna kompanija bila u igri za gradnju HE „Dabar“ i to u konzorcijumu sa slovenačkim „Rikom“.\nU saopštenju iz Dodikovog kabineta nije pomenuta HE „Dabar“ već samo da je „razgovarano o mogućnostima ulaganja ovog fonda u elektroenergetski sektor – “Elektroprivredu Republike Srpske”, kao i druge infrastrukturne projekte za koje su predstavnici ovih kompanija pokazali interesovanje“.\nDodik je izrazio nadu da će „preliminarni dogovori, koji su danas postignuti, uskoro rezultirati i konkretnim projektima“.\nKakvi su dogovori postignuti nije navedeno, kao ni zašto je na sastanku bio šef Predstavništva RS u Rusiji Duško Perović, koji inače posreduje između ruskih investitora i institucija Srpske.\nZanimljivo je da je isti dan kad i sa predstavnicima nezadovoljne kineske kompanije, Dodik imao odvojen sastanak i sa ambasadorom Kine u BiH Đi Pingom.\nGradnja HE „Dabar“ najavljuje se već osam godina.


OSM Televizija - Mogerini: Berlinski proces olakšava put ka EU\nVisoki predstavnik EU za spoljnu politiku i bezbjednost Federika Mogerini izjavila je da je cilj Berlinskog procesa da uvede zapadni Balkan u EU i da je samit u Trstu dio šireg angažmana sa regionom.\nMogerinijeva je u intervjuu portalu "Juropien vestern Balkans" /European Western Balkans/ rekla da je EU "najsnažniji partner balkanskih naroda dok rade na miru, rastu i demokratiji u svojim zemljama".\n"Berlinski proces treba da prati put Balkana ka EU. On nije zamjena, niti konkurent, već je suprotno - ono što olakšava naš zajednički rad. EU neće nikada biti kompletna bez zapadnog Balkana", rekla je Mogerinijeva.\nNa pitanje da prokomentariše izjavu njemačkog ministra spoljnih poslova Zigmara Gabrijela o programu "Berlin plus" za zapadni Balkan, ona je rekla da EU ne mora da govori samo jednim glasom.\n"Berlin plus je dio naše zajedničke akcije ka Balkanu: njegov fokus na konkurentnost, integraciju i inovacije je savršeno u skladu sa poslom koji obavljamo i sa onim o čemu ćemo razgovarati u Trstu", rekla je šef evropske diplomatije.\nOna je rekla da "ne postoji stabilnost bez jake demokratije" i da je promocija dobrog upravljanja i poštovanja vladavine prava suština svakodnevnog angažmana Unije sa partnerima na Balkanu.\n"Tempo reformi zavisi od svakog glavnog grada i svakog rukovodstva jedne zemlje. Kriterijumi za pristupanje su jasni za sve i tu ne nema prečica. Naša vrata su stalno otvorena: sve zavisi od svakog iz zapadnobalkanske šestorke, da pređu liniju i pridruže nam se", naglasila je Mogerinijeva.\nOna je dodala da postoji jasna veza između regionalne saradnje na zapadnom Balkanu i napretka ka EU.\nMogerinijeva je rekla da predsjednik Srbije Aleksandar Vučić "zna, kao i lideri u regionu, da u najvećoj mjeri od Srbije zavisi kada će odrediti datum pristupanja EU i da će članstvo doći sa reformama i sa normalizacijom odnosa sa Kosovom".\n"Oboje želimo Srbiju u EU. Srpsko rukovodstvo ja ambiciozno, pa smo i mi", dodala je Mogerinijeva.\nOna je rekla da je region zapadnog Balkana "ostvario napredak koji je bio nezamisliv prije samo par godina", ali je napomenula da "posao još nije završen".\n"Uvijek ću slaviti svaki korak u tom pravcu, svaku reformu koja učini političko rukovodstvo više odgovornim, koja se bori protiv korupcije, koja čini sudstvo efikasnijim i transparentnijim. Oni koji treba da vide konkretne boljitke su građani, posebno mladi. To je odgovornost lidera regiona", zaključila je Mogerinijeva.\nU Trstu će danas biti održan Samit zemalja zapadnog Balkana na kome će biti riječi o uspostavljanju zajedničkog balkanskog tržišta, jačanju regionalne saradnje, unapređenju i proširenju infrastrukture i energetskih usluga regiona, te migrantskim politikama\nMogerini: Nije ispoštovan dogovor iz Brisela\nJoš iz iste kategorije: « U Španiji šest ljudi povrijeđeno u trci sa bikovima Nigerija: Bombaši "Boko harama" ubili 19 ljudi »


Autor : eAlibunar Apr 12, 2016\nPredsednik Opštine Alibunar Predrag Belić i projekt menadžer belgijske kompanije „Vindvižn” (WindVision) Lazar Lazendić potpisali su ugovor o finansiranju i izvođenju radova na izgradnji i rekonstrukciji nekategorisanih puteva u obuhvatu budućih Vetroelektrana Alibunar 1, snage 99 Mw i Alibunar 2, snage 75 Mw.\nSpecifičnost saradnje sa kompanijom „Vindvižn” leži u činjenici da su oni svoja ulaganja usmerili u oblast energetike iz obnovljivih izvora energije, što praktično predstavlja budućnost. Belgijski investitor će, kako je rečeno, podići dve vetroelektrane, a prethodno će izgraditi puteve koji će im omogućiti da transportuju svoju opremu tokom realizacije projekta.\n- Atarski putevi ostaju na korišćenje našim građanima, tako da možemo reći da se radi o svojevrsnoj donaciji našoj opštini. U ovom projektu Opština Alibunar ima ulogu investitora na rekonstrukciji i izgradnji atarske putne mreže, a kompanija „Vindvižn” je glavni finansijer – dodao je Predrag Belić.


Još nije krenula naplata kazni za prekoračenje brzine, a ovo je RAZLOG\nNaime, kako su za "Blic" rekli u "Putevima Srbije" taj sporazum je pripremljen, ali još nije potpisan. Njime će biti definisano koje su obaveze MUP-a, a koje ovog preduzeća.\nTek pošto taj dokument bude potpisan, moći će da počne merenje prosečne brzine na auto-putu, radi kažnjavanja u slučaju prekoračenja.\nJuče je trebalo zvanično da počne merenje prosečne brzine na autoputevima između naplatnih rampi i kažnjavanje vozača koji je prekorače. Sa tim znanjem vozači su veoma pazili šta im radi kazaljka na brzinomeru, te je disciplina na putu bila besprekorna, kažu radnici sa naplatnih rampi.\nMoguće kazne su ih izgleda dobro zaplašile, te brzinu od 120 km/h nije prekoračio niko sa našim tablicama, ali oni sa stranim jesu, javile su agencije sa lica mesta.\nZa razliku od domaćih vozača, stranci ne znaju za nove kaznene mere, što je jedna od glavnih zamerki koja se upućuje novom sistemu. Tako su stranci juče i danas jedini vozači koji su razdaljinu između dve naplatne rampe vozili preko 120 km/h.\nMeđutim, advokat i nekadašnji koministar policije Božo Prelević ceo sistem ocenjuje kao "besmislen i protivustavan".\n- Taj zakon će povećati korupciju, stvoriti neviđene gužve na naplatnim rampama, ali i dovesti do toga da će stranci zbog takvog bezobrazluka (jer nisu informisani) zaobilaziti Srbiju i ići alternativnim putevima - rekao je Prelević.\nOn je dodao da je neprihvatljivo što zakon još nije usvojen, a nadležni su najavili da će od ponedeljka naplaćivati kazne.\n- Taj zakon se kosi s filozofijom našeg zakonodavnog sistema, ali i sa osnovnim normama i postavkama krivičnog i prekršajnog prava kojima mora da se utvrdi ko je kriv i za šta je kriv, kao i to da li je delo urađeno sa umišljajem ili iz nehata, ali i na osnovu čega se utvrđuje da je neko kriv - rekao je Prelević.\nKako je rekao, prag tolernacije mogao bi da ide do 125 km/h, kako se ne bi postigli suprotni efekti. Po njemu, vest o novom sistemu mera polako se širi i među strancima, jer se primetilo da smanjuju brzinu.\nKazne za prekoračenje prosečne brzine na auto-putu zavise od prekoračenja:\n181-200 km/h - 15.000 - 30.000 dinara ili kazna zatvora do 30 dana, šest kaznenih poena i oduzimanje dozvole na najmanje tri meseca\n201+ km/h - 100.000-120.000 dinara, najmanje 15 dana zatvora, 14 kaznenih poena, oduzimanje dozvola najmanje osam meseci\nVIDEO: Merenje brzine na autoputu


Uzrok smrti Novosađanke pokazaće obdukcioni nalaz\nIzvor: Radio Televizija Vojvodine, 17.Jan.2021, 09:40\nNakon vesti da je četrdesetogodišnjoj G. V, ledenica pala na glavu u Novom Sadu i da je podlegla povredama nadležni iz Grada navode da je prema njihovim saznanjima tužilac obavešten a preliminarni izveštaj kako kaže pomoćnik gradonačelnika Novog Sada Vladimir Stojković ukazuje na to da smrt sugrađanke nije to što se navodi u medijima.\n"Molim sve medije da ne iznose neproverene informacije i ne uznemiravaju javnost.Sačekaćemo obdukcioni nalaz a onda ćemo dobiti zvanične >> Pročitaj celu vest na sajtu Radio Televizija Vojvodine << informacije i nadam se da će Kliničko-bolnički centar to izneti",navodi Stojković.\nStojković podseća i na to da svaka skupština stanara dužna da vodi računa o uklanjanju snega i leda kako ispred svojih ulaza tako i sa krova.\n"Ako je potreba skupštine stanara da im se pomogne oni obaveštavaju inspekciju.Inspekcija obeležava takva mesta vidljivim trakama,isto tako angažujemo mehanizaciju da mogu te ledenice da se uklone"\nU vezi sa snežnim padavinama Stojković kaže da je 500 ljudi svakodnevno angažovano na čišćenju grada i održavanju saobraćajnica prvog i drugog prioriteta.\n"Angažovano je na uklanjanju snega i održavanju saobraćajnica 23 vozila i 4 radne mašine.Ukupno se održava (ulica i prvog i drugog prioriteta) u dužini od 800 kilometara na teritoriji Novog Sada."\nPomoćnik gradonačelnika Novog Sada Vladimir Stojković dodaje da su spremni na to da reaguju i u slučaju veće količine snega.


"Operacija 'Koridor' – akcija bez ijedne vojničke mrlje" | BL Portal\nPredsjednik Boračke organizacije Republike Srpske (BORS) Milomir Savčić smatra da je proboj Koridora kroz Posavinu 1992. godine, poznatiji kao “Koridor života”, bio najhumanija bitka Vojske Republike Srpske u odbrambeno-otadžbinskom ratu, bez ijedne vojničke mrlje.\n“Operacija ‘Koridor’ bila je blistava srpska vojnička pobjeda koja je rezultat odličnog planiranja, rasporeda snaga, najboljih komandanata koje smo u to vrijeme imali i koji su bili na čelu taktičkih grupa koje su napadale na bojnim pravcima. Imali smo silni motiv svakog vojnika da se spoje istočni i zapadni dijelovi Republike Srpske, kao i spajanje sa maticom Srbijom”, ističe Savčić za Srnu, povodom obilježavanja 27 godina od proboja Koridora kroz Posavinu.\nSavčić ističe da je od proboja koridora kroz Posavinu bukvalno zavisio život, jer je poznato šta se dešavalo u Banjaluci u porodilištima i na mnogim drugim mjestima.\n“Veliki broj pretežno srpskog naroda bio je tada u kopneno-vazdušnoj blokadi u zapadnom dijelu Republike Srpske i da nije probijen koridor, odnosno izvršen spoj sa istočnim dijelom Republike Srpske i sa tadašnjom SR Jugoslavijom, taj dio stanovništva bio bi u izuzetno teškoj situaciji i pitanje je uopšte kako bi se ratna situacija odvijala”, napominje Savčić.\nOn naglašava da je zamisao neprijatelja tada bila da srpski narod po dijelovima – istočni, zapadni i hercegovački dio Republike Srpske – uništi.\nSavčić napominje da je u takvoj situaciji do proboja “Koridora života” sigurno moralo da dođe, ističući da se nekada dolazi u situaciju da uopšte nije važan ni broj žrtava koje treba dati da bi se nešto ostvarilo.\n“Proboj Koridora ima ogroman značaj, a glavni je taj što su spojene srpske teritorije i time stvoren jedan od preduslova da imamo cjelovitu teritoriju, stanovništvo i vlast, odnosno osnovu za stvaranje države”, objašnjava Savčić.\nOn naglašava da proboj Koridora ima istorijski značaj, jer je to prva uspješna operacija Vojske Republike Srpske koja joj je dala značajan elan, snagu, motiv i samoupouzdanje u sopstvene snage, sopstveni starješinski kadar, narodu ohrabrenje da opstane na tom prostoru i stvori Srpsku.\n“Operacija ‘Koridor’ nema nijednu vojničku niti bilo kakvu drugu mrlju, nema nijednog krivičnog djela koje bi moglo biti sankcionisano prema bilo kojem krivičnom zakonu”, zaključuje Savčić.\nKomandant odreda Posebnih jedinica milicije Republike Srpske Krajine koji je učestvovao u proboju Koridora Krsta Žarković napominje za Srnu da je to bila najvažnija vojna operacija za zapadni dio Republike Srpske i tadašnju Republiku Srpsku Krajinu.\n“Osnovni cilj ove operacije tada je bio opstanak srpskog naroda na prostoru Republike Srpske Krajine i zapadnog dijela Republike Srpske . Poznato je da je tada određeno vrijeme bio ugrožen život ranjenika koji su bili u bolnicama i nažalost smrt 12 beba u Banjaluci, zbog blokade puta prema Srbiji”, ističe Žarković.\nOn navodi da je tadašnje rukovodstvo Republike Srpske Krajine više puta tražilo da se ide u proboj Koridora i prije nego što je donesena konačna odluka o toj vojnoj operaciji, jer je to značilo opstanak svih Srba koji su živjeli na prostoru Republike Srpske Krajine i Krajine.\nŽarković napominje da su iz Republike Srpske Krajine u ovoj operaciji učestvovala 743 pripadnika Posebnih jedinica milicije, od kojih je 38 poginulo, dok ih je više od 200 lakše i teže ranjeno.\nU organizaciji Odbora Vlade Republike Srpske za njegovanje tradicije oslobodilačkih ratova 23. juna na Dugoj njivi kod Modriče, biće obilježeno 27 godina od proboja Koridora kroz Posavinu 1992. godine.\nProgram počinje u 9.00 časova služenjem Svete arhijerejske liturgije u Manastiru Svetog velikomučenika cara Lazara.\nU 11.00 časova biće služen parastos, a zatim položeni vijenci na spomen-obilježje poginulim borcima, u 12.00 časova obraćanje zvaničnika, a u 12.30 časova predviđen je umjetnički program.\nOvom bitkom oslobođeni su Derventa, Modriča, Odžak i Brod, nakon čega je uspostavljena kopnena veza sa ostalim dijelom teritorije Srpske i Srbijom.\nCilj ove operacije bio je uspostavljanje kopnene veze između zapadnog dijela Republike Srpske i Republike Srpske Krajine sa istočnim dijelom Republike Srpske – Semberijom i Srbijom, koja je prekinuta nakon što su pripadnici Hrvatskog vijeća odbrane 31. maja 1992. godine zauzeli Modriču.


Ako neće Nejmar Barsi, hoće Barsa Nejmaru?! – KAFANSKI SELEKTOR\nLa Liga Liga 1\nPredsednik katalonskog giganta Hose Maria Bartomeu potvrdio je da postoji mogućnost da Barselona u slučaju proglašenja nezavisnosti Katalonije istupi iz Španske lige i pristupi nekoj od preostale 4 najjače lige u Evropi, najverovatnije Francuskoj Ligi 1!\nNa referendumu koji je održan u Nedelju u Kataloniji 90% izašlih zaokružilo je opciju „Da“ koja znači nezavisnost ove španske pokrajine. Nema sumnje da se ovakav epilog već odražava i na najvažniju sporednu stvar na svetu. Prvo je na dan referenduma Barselona tražila od čelnika La Lige da odloži utakmicu između Barselone i Las Palmasa što je odbijeno, potom je i u samom timu došlo do razmirica jer Katalonac Đerar Pike nije želeo da nastupi. Na kraju je utakmica odigrana, igrao je i Pike, a Barsa je slavila sa 3:0 pred potpuno praznim stadionom Kamp Nou.\nDanas smo dobili potvrde da se razmišlja o tome koje će korake preduzeti Barselona, Espanjol i Đirona jer ta tri tima u slučaju nezavisnosti imaju pravo da biraju u kojoj će ligi igrati. Navedeni su primeri Monaka koji igra u Francuskoj ligi, Svonsija u Premijer ligi, kao i u samoj Španiji gde u košarkaškoj ligi nastupa tim iz Andore.\nZbog blizine najrealnija opcija za katalonske klubove je Francuska Liga 1!\nFoto: the Local Spain, grup14, Evening Standard\n← Milan dobija novi stadion! (FOTO)\nRođendan JSD i FK Partizan →


Srbija je od danas i punopravna članica CERN-a › Made-in-Germany.rs\nSrbija je od danas i zvanično 23. punopravna članica Evropske organizacije za nuklearna istraživanja (CERN), a ceremoniji podizanja zastave ispred CERN-a prisustvovali su premijerka Srbije Ana Brnabić i ministar prosvete, nauke i tehnološkog razvoja Mladen Šarčević.\nSrbija je u martu ove godine postala 23. članica CERN-a, nakon što je ta organizacija primila i formalnu potvrdu UNESKO-a da je naša zemlja pristupila konvenciji CERN-a. Pored srpske premijerke, na zvaničnoj ceremoniji prijema govorile su i generalna direktorka CERN-a Fabiola Đanoti i predsednica Saveta ove organizacije Ursula Basler, nakon čega je usledilo podizanje srpske zastave na platou na kojem su zastave svih država članica.\nSpremnost Srbije za punopravno članstvo pokazali su uspesi naših fakulteta i instituta koji i danas važe za značajne partnere te renomirane naučne organizacije, ali ulaganja Vlade Srbije od više od 90 miliona eura u naučnu i inovacionu infrastrukturu u zemlji, kao i osnivanje Fonda za nauku, čime je omogućeno konkurentno finansiranje i veće ulaganje u oblast nauke.\nNa realizaciji eksperimenata u CERN-u trenutno učestvuje 85 istraživača iz Srbije, među kojima i studenti doktorskih i master studija naših fakulteta. Punopravno članstvo naše zemlje značajno je za dalji razvoj nauke i unapređenje obrazovanja u Srbiji, a pozicioniraće nas kao zemlju koja ravnopravno odlučuje o najvažnijim svetskim pitanjima iz oblasti nauke, tehnologije i inovacija.\nCERN je najveća laboratorija za fiziku elementarnih čestica na svetu, sa nekoliko akceleratora čestica, od kojih je najveći kružni LHC (Veliki hadronski sudarač), čija ukupna dužina iznosi 27 kilometara, a nalazi se na prostoru ispod Francusko-Švajcarske granice u Ženevi. Ovaj naučni centar je osnovan 1954. godine, a među potpisnicama 12 evropskih država osnivača bila je i bivša Jugoslavija. U CERN-u trenutno radi 2.500 naučnika, uz podršku još 12.000 saradnika širom sveta.


Etničko čistilište - Pet godina od albanskog nasilja na Kosovu - Nedeljnik Vreme\n18. 3. 2009. / 14.27\nPovod za nasilje bila je smrt trojice albanskih dečaka, koji su se udavili u Ibru. Mediji na Kosovu tvrdili su da se tragedija dogodila tako što su dečake u vodu naterali Srbi iz susednog sela. U priču koja je odmah stigla i do CNN-a ubačeni su nešto kasnije i psi koje su Srbi navodno "napujdali" na albansku decu i naterali ih da se udave. Postoji sumnja da je na takvu, u tim trenucima još neproverenu vest većinu medija usmerio lažni "humanitarni radnik" iz Mitrovice Halit Barani, čovek koji je za vreme rata satelitskim telefonom hranio strane medije poluistinama o stradanju Albanaca. Dvojici novinara "Volstrit žurnala", Robertu Bloku i Danijelu Perlu (kasnije ubijen u Avganistanu), Barani je posle rata priznao da je, na primer, izmislio priču o tome kako su Srbi u visokim pećima Trepče spalili na stotine albanskih leševa. Demokratska partija Kosova Hašima Tačija izdala je saopštenje u kome se navodi da je "ubistvo dece dobro isplanirao u Beogradu, čiji su ga agenti i izvršili".\nKasnija istraga UNMIK-a pokazala je da su navodi o Srbima koji su prouzrokovali davljenje albanske dece bili lažni. Barani je nešto kasnije uhapšen zbog sumnje da je organizovao nasilje, ali je pušten zbog nedostatka dokaza.\nTalas nasilja pokrenuo je i seriju političkih događaja. U izveštaju tadašnjeg specijalnog izaslanika šefa Ujedinjenih nacija Kaja Ejdea i u opservacijama zapadnih zvaničnika stajalo je da je nerešen status bio jedan od ključnih pokretača nemira. Nemačka obaveštajna služba BND tvrdila je da su demonstracije unapred planirane, zasnivajući takve zaključke na transkriptima prisluškivanih telefonskih razgovora nekadašnjih komandanata Oslobodilačke vojske Kosova. Drugog dana nasilja, na Kosovo je stigao komandant južnog krila NATO-a, američki admiral Gregori Džonson, koji je preuzeo komandu nad KFOR-om od Nemca Holgera Kamerhofa. Zbog trapave reakcije na nasilje, Ujedinjene nacije smenile su šefa UNMIK-a Harija Holkerija i na njegovo mesto, u maju 2004. godine, postavile Serena Jesena-Petersena.\nIako je tadašnji portparol UNMIK policije Derek Čepel demantovao da su dva albanska dečaka nastradala bežeći od Srba i tvrdio da je nasilje na Kosovu bilo unapred planirano, albanski mediji su nastavili da emituju kontroverzna tumačenja događaja. Srazmerno njihovom intenzitetu, rastao je i broj demonstranata u 33 mesta na Kosovu. Dva meseca kasnije, u maju 2004, prištinska kancelarija OEBS-a objavila je izveštaj u kom je navedeno da su stvari tih dana mogle krenuti sasvim drugim tokom – da nije bilo neodgovornog i senzacionalističkog izveštavanja.\nNASILJE: Prizori od 17. marta 2004. sa Kosova\nDAN PRVI: Prema izveštaju UNMIK policije, sve je počelo oko podne 17. marta, kada su se demonstranti okupili u južnom delu Kosovske Mitrovice i blokirali prilaze gradu. Nekoliko stotina agresivnijih muškaraca došlo je do policijskih barikada na mostu preko Ibra. Posle kraćeg koškanja pregazili su barikadu i zasuli okolne zgrade kamenicama i Molotovljevim koktelima.\nDemonstranti su, istovremeno, počeli da se okupljaju i u Prištini. Grupa od oko 5000 studenata krenula je ka srpskom selu Čaglavici, nekoliko kilometara južno od Prištine, gde je dan pre izbijanja nemira ranjen dečak Jovica Ivić, posle čega su tamošnji Srbi blokirali put Priština–Skoplje. Kako navodi UNMIK, policija je uspela da glavninu grupe zaustavi pre ulaska u Čaglavicu, ali je veliki broj demonstranata uspeo da okolnim putevima dođe do odredišta i upusti se u opštu tuču sa policijom. Masa je polako potiskivala policiju, uspevši da se probije do prvih kuća, koje su se ubrzo našle u plamenu. Međunarodne snage su uspele da se donekle konsoliduju tek nakon što su iz američke baze Bondstil kod Uroševca stigli oklopni transporteri i pojačanje.\nNajvećim propustima KFOR-a smatraju se paljenje crkava u južnom delu Mitrovice i uništavanje sela Svinjare i Belo Polje, jer su vojnici NATO-a, iz tek nekoliko desetina metara udaljenih baza, pasivno posmatrali divljanje demonstranata.\n"OSVETA": Bajrakli džamija, Beograd 17. mart 2004.\nNasilje se zatim širilo po čitavom Kosovu. U Prizrenu su u rano poslepodne zatvorene sve prodavnice u centru grada, a okupljena masa se prvo obračunala sa vozilima međunarodnih misija, da bi zatim popalila sve srpske objekte u gradu, uključujući crkvu, Bogosloviju i manastir Svetog arhangela Mihaila iz kog su nemački vojnici prethodno evakuisali sveštenike. Zbog napada na srpske enklave, u gradovima u Srbiji protestovalo je više hiljada ljudi. Istog dana kada je na Kosovu izbilo nasilje, u večernjim satima su u Beogradu i Nišu zapaljene džamije, a u Novom Sadu demolirano sedište Islamske zajednice. Vojska Srbije i Crne Gore podigla je borbenu gotovost na najviši nivo, ali je NATO odbio ponudu Beograd da se vojska angažuje u smirivanju nasilja na Kosovu.\nIzveštaji međunarodnih misija koji su usledili u velikoj su meri doveli u sumnju sposobnost UNMIK-a i KFOR-a da pet godina nakon dolaska na Kosovo održe red i kontrolu i da uspešno intervenišu u slučaju nereda. Nemački nedeljnik "Špigl" objavio je tekst o nasilju na Kosovu nazivajući pripadnike KFOR-a "zečevima sa Kosova". Nemačkim vojnicima koji su evakuisali sveštenike iz manastira Svetog arhangela Mihajla prišli su Albanci sa belom zastavom i saopštili da "im neće ništa" ukoliko napuste manastirski kompleks, što su ovi i učinili. Manastir je spaljen, a vatrogasci se nisu pojavili. "Osetio sam se kao poslednje đubre. Najgore je što su huligani postigli cilj, jer su vojnici gledali kako napreduje etničko čišćenje", ispričao je tada za "Špigl" jedan nemački pripadnik KFOR-a.\nU Đakovici nekoliko hiljada demonstranata napalo je tamošnju crkvicu u kojoj je pet godina živelo šest starica. Posle pucnjave između italijanskih vojnika i Albanaca, vojnici i starice su napustili crkvu, koja je kasnije demolirana. U Peći se, takođe, okupilo nekoliko hiljada demonstranata sa namerom da se obračunaju sa Srbima iz Belog Polja, u kome je obnovljeno 25 kuća za srpske povratnike. U opštem haosu italijanski vojnici nisu želeli da priđu Srbima, već su zahtevali da protrče kroz špalir naoružanih Albanaca i tako stignu do oklopnih transportera. "Da UNMIK-ov policajac nije ubio jednog Albanca, Srbi bi bili uhvaćeni na otvorenom i verovatno pobijeni", stoji u izveštaju Međunarodne krizne grupe.\nDAN DRUGI: Drugog dana nasilja demonstranti su napali srpske zajednice u Lipljanu, Obiliću i Gnjilanu, gde je, kako su naveli međunarodni policajci, "popaljeno sve što se moglo zapaliti".\nNi ovog puta UNMIK policija, KFOR i Kosovska policijska služba nisu uspeli da zaštite Srbe. Opet su najžešći sukobi izbili u Mitrovici, gde se pucalo i iz snajpera i ubijene su dve osobe srpske nacionalnosti a teško je povređen jedan pripadnik KFOR-a. Policija UNMIK-a uhapsila je, nakon obimne istrage, oko 260 osoba albanske nacionalnosti optuženih za različita krivična dela počinjena tokom martovskog nasilja, uključujući i nekoliko oficira nekadašnjeg OVK.\nPrema podacima policije, podnete su 1383 prekršajne prijave, 284 osobe su uhapšene i predate sudijama za prekršaje. Istraga o događajima od pre pet godina još je otvorena.\nPrema podacima Organizacije za evropsku bezbednost i saradnju, zbog martovskog nasilja kosovsko pravosuđe pokrenulo je 400 slučajeva, mahom zbog manjih prestupa. Prva ozbiljna presuda doneta je 2005. godine, kada je šest Albanaca iz Gnjilana osuđeno na ukupno 38 godina zatvora. Oni su proglašeni krivim za ubistvo i saučesništvo u ubistvu Slobodana Perića i ranjavanje njegove majke Anke Perić, koja je od zadobijenih povreda preminula. Ukupno, osuđena su 143 kosovska Albanca, od kojih 67 na višegodišnje kazne zatvora. Najznačajniji među uhapšenima, neposredno posle nereda, bio je Sami Ljuštaku, nekadašnji uticajni komandant OVK i drugi čovek zvanično nepostojeće Kosovske tajne službe, koji je bio osumnjičen da je podstrekavao nasilje 17. i 18. marta, ali optužnica protiv njega nikada nije podignuta. Za glavne inicijatore nasilja proglašene su razne organizacije veterana OVK, Studentska organizacija Prištine, Albanska nacionalna armija, kao i dve minorne političke partije – Nacionalni pokret Kosova (LPK) i Nacionalni pokret za oslobođenje Kosova (LKČK).\nSADA: Na petogodišnjicu martovskog nasilja u nekoliko pravoslavnih crkava održani su parastosi žrtvama. Predstavnici vlasti i opozicije u Beogradu poručili su Srbima na Kosovu da uprkos pritiscima kojima su izloženi treba da ostanu na svojim ognjištima. Ministar za Kosovo i Metohiju Goran Bogdanović poručio je Srbima na Kosovu da ostanu na ognjištima uprkos pritiscima Albanaca, navodeći da će im država Srbija pomoći u rešavanju problema sa kojima se suočavaju.\nSVEĆA: Predsednik Tadić na pomenu žrtvama\nPredsednik Srbije Boris Tadić, koji je u utorak u Sabornoj crkvu u Beogradu prisustvovao pomenu nastradalima, pozvao je predstavnike UNMIK-a i EULEKS-a da obezbede da pravda bude dostupna svakom stanovniku Kosova. Premijer Mirko Cvetković izjavio je da od EULEKS-a očekuje da obezbedi uslove za povratak više od 200.000 raseljenih i pomogne im u obnovi porušenih domova. Srpski ministar spoljnih poslova Vuk Jeremić, koga je godišnjica zatekla u službenoj poseti Vatikanu, rekao je da je tamo razgovarao o "petogodišnjici događaja od 17. marta 2004. kada je za 36 sati pogroma u organizovanim aktima nasilja na Kosovu i Metohiji stradalo 35 crkava i manastira Srpske pravoslavne crkve", kao i o "zaštiti hrišćanskog kulturnog nasleđa – pravoslavnih crkava i manastira na Kosovu i Metohiji", i istakao da "u ovom trenutku ne postoji tačka u Evropi na kojoj je očuvanje hrišćanske baštine ugroženije nego na Kosovu".\nZa poslednjih pet godina obnovljeno je tek nekoliko crkava i manastira uništenih u martu 2004. Prema nekim izveštajima, obnovljeni su Saborna crkva, episkopski dvor i zgrada Sime Igumanova u Prizrenu, crkva Svetog Nikole i parohijski dom u Prištini, ali stručnjaci iz Zavoda za zaštitu spomenika Srbije i Eparhije raško-prizrenske ističu da ni iz daleka nisu poštovani propisi i da je obnova samo delimično obavljena.\nIsto mišljenje vlada i kada je reč o obnovi crkve, parohijskog i staračkog doma u Đakovici, crkve u Peći i parohijskog doma u Vučitrnu.\nPosebna zabrinutost vlada zbog radova na crkvi Bogorodice Ljeviške. Dragoceni životopis iz ove crkve teško je oštećen u požaru. Ipak, obnovljen je bakarni krov, čime je delimično zaustavljeno njeno dalje propadanje.


Pomoć mljekarima iz Zvornika\n03.09.2014. / 16:41\nZVORNIK, Osamnaest farmera sa područja Zvornika, koji se dominantno bave proizvodnjom mlijeka, a pretrpjeli su štetu u majskim poplavama, dobiće pomoć za ponovo uspostavljanje proizvodnje, najavljeno je iz opštinskog Odjeljenja za privredu, poljoprivredu i društvene djelatnosti.\nPredviđeno je da poljoprivrednici u okviru projekta “Farma” dobiju pomoć u stočnoj hrani, odnosno koncentratu za muzne krave i sjemenskom materijalu za jesenju sjetvu u vrijednosti od 1.000 do 5.000 KM, što zavisi od obima proizvodnje.\nU okviru ovog projekta, koji realizuju Američka agencija za međunarodni razvoj /Usaid/ i i Švedska agencija za međunarodni razvoj i saradnju /Sida/ u saradnji sa zvorničkom Zemljoradničkom zadrugom “Prunus” i Odjeljenjem za privredu, poljoprivredu i društvene djelatnosti, predviđena je dodjela bespovratnih sredstava za pomoć i oporavak od poplava.\nNa sastanku predstavnika nadležnog opštinskog odjeljenja i “Prunusa” rečeno je da je ukupna visina granta za zvorničke poljoprivrednike 50.000 KM.\nProjekat će biti realizovan posredstvom Zemljoradničke zadruge “Prunus”.\nProjekat “Farma” finansiraju Usaid i Sida, a njegov cilj je da farmerima, koji su pretrpjeli najveću štetu u majskim poplavama, bude pružena pomoć u ponovnom uspostavljanju proizvodnje. Srna\nTagovi: farmamlijekoprunusrepublika srpskazvornik


Mogerini i Han: Uvodimo Zapadni Balkan u EU\nVi ste ovde:Početna»Vesti»Mogerini i Han: Uvodimo Zapadni Balkan u EU\nNako što je Evropska komisija usvojila Strategiju za Zapadni Balkan visoka predstavnica EU za spoljnu politiku i bezbednost Federika Mogerini i komesar EU za susedsku politiku i pregovore o proširenju Johanes Han održali su zajedničku konferenciju za novinare.\nMogerini je izjavila je danas da će EU podeliti budućnost sa svih šest zemalja Zapadnog Balkana, da bi se one priključile Uniji.\n“Građani i lideri država Zapadnog Balkana odlučili su da budu deo EU, a to smo i mi izabrali”, rekla je Federika Mogerini novinarima.\nOna je rekla da Strategija Evropske komisije za Zapadni Balkan daje perspektivu integracije šest zemalja tog regiona, kojima su potrebnereforme, kako bi njihovi stanovnici imali iste standarde kao građani EU.\nPrema njenim rečima 2025. godina nije rok za prijem novih članica, već realistična perspektiva okončanja pregovaračkog procesa.\n“Dobro sarađuju međusobno i mi dobro sarađujemo sa njima”, konstatovala je Mogerini i dodala da su predsednici Srbije i Kosova Aleksandar Vučić i Hašim Tači pokrenuli novu fazu normalizacije odnosa, koja može biti uspešnosprovedena.\n“Predstoje ključni meseci, jer se odlučuje o budućnosti Evrope. Budućnost EU nije ograničena na 27 članica. Uvodimo Zapadni Balkan u EU, ali ne u dalekoj budućnosti, već u našoj generaciji”, izjavila je Federika Mogerini.\n“Moguće je da neka država Zapadnog Balkana, ako ispuni sve uslove, postane članica Evropske unije 2025. Godine”, izjavio je evropski komesar za susedsku politiku i pegovore o proširenju Johanes Han, uz ocenu da se radi o abicioznom, ali izvodljivom planu.\n“Zemlje EU neće prihvatiti novu članicu koja nije rešila bilateralne problem”, rekao je Han novinarima, uz tvrdnju da je to motiv za pozitivno rešenje dijaloga o normalizaciji odnosa između Kosova i Srbije.\n“Sve zemlje regiona imaju interes da rade na integraciji u EU i treba da se u tome međusobno pomažu. Da bi se ostvario napredak, EU će im pružiti podršku u oblasti vladavine prava, bezbednosti, migracija, u međusobnom povezivanju, digitalnoj agenda”, izjavio je Han.\nOn je rekao da građanima EU treba objasniti da imaju koristi od proširenja na Zapadni Balkan.\nOdgovarajući na pitanje novinara o ulozi Rusije na Zapadnom Balkanu, Mogerini je rekla da postoji uticaj drugih država, ali da se ne može porediti sa značajem EU za tih šest zemalja dok je Han naveo podatak da je 75 odsto spoljnotrgovinske razmene regiona vezano za EU, a da se isti procenat odnosi i na direktne strane investicije.\n“Austrija je uložila u Srbiji četiri puta više novca od Rusije. Trgovinska razmena između zemalja Zapadnog Balkana i EU je gotovo udvostručena za proteklih 10 godina i dostigla je 43 milijarde evra”, naveo je Han.


Saša Đurđanović Archives - KRIK\nPravosnažno oslobođeni za učestvovanje u ubistvu Darmanovića\nSreten Matejić i Saša Đurđanović pravosnažno su oslobođeni optužbi da su pomogli prilikom ubistva Gorgije Darmanovića 2018. godine, saopštio je Apelacioni sud u Beogradu. Za ubistvo je bio osumnjičen kruševački kriminalac Dejan Stanković zvani Ždrokinac, ali je ubijen dok je trajala istraga protiv njega. Piše: Milica Vojinović „Potrebno da se […]\nSreten Matejić i Saša Đurđanović oslobođeni su danas optužbi da su učestvovali u ubistvu Gorgije Darmanovića Gorga u maju 2018. na Novom Beogradu. Njima se sudilo da su u likvidaciji pomogli kriminalcu Dejanu Stankoviću Ždrokincu, koji nije optužen jer je u međuvremenu ubijen. Piše: Milica Vojinović Sudija Višeg suda u […]\nZavršne reči za ubistvo Darmanovića u novembru\nNa današnjem suđenju za pomaganje u ubistvu Gorgije Gorga Darmanovića koje se dogodilo u maju 2018. izvršen je uvid u pisane dokaze – različite izveštaje, zapisnike, potvrde i obaveštenja. Završne reči zakazane su za početak novembra. Piše: Bojana Pavlović Suđenje je trajalo oko pola sata, a za to vreme sudija […]\nOdloženo suđenje za pomaganje prilikom ubistva Darmanovića\nSuđenje za pomaganje u ubistvu Gorgije Darmanovića Gorga danas je otkazano jer je sud naložio dodatno psihijatrijsko veštačenje Saše Đurđanovića, optuženog da je ubicu dovezao na mesto zločina, a potom mu pomogao da pobegne. Osumnjičeni da je ubio Darmanovića – Dejan Stanković Ždrokinac – nije optužen pošto je u međuvremenu […]\nSuđenje za ubistvo Darmanovića: Svedok o prodaji motora kojim je navodno pobegao ubica\nNa suđenju za pomaganje pri ubistvu Gorgije Darmanovića 2018. godine prodavac motora za koji tužilaštvo veruje da je korišćen prilikom ubistva ispričao je da mu je bilo čudno što je kupac došao pred ponoć da pogleda motor. Kupac je Sreten Matejić kome se zajedno sa Sašom Đurđanovićem sudi u ovom […]\nSudija Ivana Ramić odložila je danas suđenje dvojici optuženih za pomaganje pri ubistvu Gorgije Darmanovića jer jedan od njih nije stigao da pogleda fotografije i video-snimke koji su među dokazima. Piše: Milica Vojinović Optuženi Sreten Matejić i Saša Đurđanović danas je trebalo da iznesu odbranu pred sudskim većem, odnosno da […]\nSuđenje dvojici optuženih za ubistvo Gorgije Darmanovića koje je juče trebalo da počne pred Višim sudom u Beogradu, odloženo jer jedan od optuženih nije poneo slušni aparat, pa nije mogao da prati postupak, rečeno je novinarima KRIK-a iz ovog suda. Piše: Milica Vojinović Početak suđenja, odnosno pripremno ročište na kome […]


- Ovi ljudi pojavili su se ispred Narodne skupštine Republike Srpske rešavajući svoj zahtev o mogućnosti promene Zakona o PIO i zakona koji mogu da tretiraju njihovo penzionisanje ili odricanje od posebnog staža kojeg su ranije pojedini upisali i ne mogu sada da ga se odreknu – rekao je Lukač tokom “Aktuelnog časa” u Narodnoj skupštini Republike Srpske, prenosi Srpskainfo.\nLukač je rekao da je moguće da se ovo pitanje nađe u Narodnoj skupštini Republike Srpske da se o njemu odlučuje, nakon čega će dati stav MUP Republike Srpske o tome.\nIspred Narodne skupštine Republike Srpske okupila se grupa pripadnika policijskih agencija na nivou BiH sa prebivalištem u Republici Srpskoj, zahtevajući izmene Zakona o PIO kojim bi bilo omogućeno da se odreknu ratnog staža kako bi mogli nastaviti rad u službi.\nPolicijski službenici koji su tokom rata bili pripadnici vojske Republike Srpske odnosno MUP RS, a imaju prebivalište u Srpskoj, trenutno zaposleni u tri tela – SIPA, Granična policija i Direkcija za koordinaciju policijskih tijela, traže mogućnost da se odreknu duplog ratnog staža.\nPripadnici policijskih agencija na nivou BiH\nOni su se okupili danas ispred Narodne skupštine Republike Srpske u Banjaluci, kako bi zatražili od narodnih poslanika da njihove zahteve uvrste u raspravu uz njihove konsultacije.\nPolicijski službenik Direkcije za koordinaciju policijskih tela, koji ispred grupe policijskih službenika zadužen za odnose sa medijima, Radovan Marčeta, kaže da je glavni problem što se ovi službenici ne mogu odreći duplog ratnog staža.\n– Jedini smo policijski službenici u RS i u BiH kojima je uskraćeno pravo da se mogu odreći duplog ratnog staža i nismo uvršteni u petogodišnji prosek prilikom odlaska u penziju – kaže Marčeta.\nNapominje da su Oružane snage BiH uvrštene u pet najboljih godina u službi gde ljudi imaju najviše činove i time ostvaruju pravo na najveću penziju.


Odabir nameštaja – Dan studio\nUrban Nomad Sofa Sistem, Hannabi\nU nekom od prethodnih postova bavili smo se pitanjem aktuelnih stilova u enterijeru u 2019 i davali predloge za moguće načine uređenja vašeg prostora. Nadovezujući se na temu uređenja i opremanja doma ili proslovnog prostora u ovonedeljnom blogu dajemo vam par predloge za odabir nameštaja.\nU procesu renoviranja i redizajniranja odbair nameštaja igra bitnu i značajnu ulogu, zato što upravo ovi komadi mobilijara mogu celokupnom prostoru da daju završni pečat i čar ili suprotno tome da obesmisle vaše ideje i namere. U ovom postu skrećemo vam pažnju na neestetske kriterijume pri odabiru nameštaja, nego na funkcionalne i dimenzione osobine mobilijara koji birate.\nDimenzije nameštaja prilagodite veličini prostora\nJedno od prvih pravila pri odabiru nameštaja je da on po svojim dimenzijama mora da bude u skladu sa veličinom prostorije za koju je predviđen. Savremeni komadi nameštaja često imaju veliku dubinu sedenja ili preširoke bočne naslone i zavhevaju adekvatnu veličinu prostora. Greške usled odabira prevelikog mobilijara najčešće će uticati na upotrebu i dostupnost ne samo odabranog komada nameštaja, nego i ostalih elemenata u prostoru. Vremenom boravak i život u ovakvom prostoru za vas može da postane komplikovan i neugodan, što svakako želimo da izbegnemo.\nPrimer fotelje sa prostorom za odlaganje\nAko ste već ograničeni veličinom prostorije, dobro rešenje može da bude i multifunkcionalni nameštaj, koji je u savremenom dizajnu postao vrlo popularan. Na internetu, a i na tržištu postoje mnogobrojne opcije rasklopivog, transformabilnog nameštaja koji vam pružaju mogućnost sedenja, ležanja i nekih drugih funkcija u okviru jednog komada. Treba razmotri i mogućnost izrade sličnih komada po merama i sopstvenim potrebama.\nDizajneri i proizvođači nameštaja danas su posvećeni kreiranju i raznih multifunkcionalnih komada – Fotelja sa prostorom za odlaganje, radni sto koji se rotiranjem transformiše u krevet, zidna polica koja obaranjem u horizontalnu ravan postaje krevet, klizni zid kao način odvajanja i pregrađivanja prostora… Zaista postoji mnogo kreativnih rešenja koja možete da primenite i u svom domu… Posebno ako imate problem sa nedostatkom prostora.\nNameštaj prilagođen uzrastu i potrebama korisnika\nNameštaj treba prilgoditi sebi, svom uzrastu, stilu života i potrebama. Samo i jedino tada, možem da pričamo o prostoru koji poboljšva naš kvalitet života. Odluku o odabiru stila, materijala i načina izrade prepuštamo vašim željama i zamislima. Stari, prerađeni komadi nameštaja, kupovni ili po meri rađeni elementi pružaju vam velike mogućnosti u odabiru modela, boja, materijala i stilova…


Počela rekonstrukcija puta Priboj - Kokin Brod - Општина Прибој\nPrilikom posete predsednika Republike Srbije Aleksandra Vučića Priboju, 21.maja 2021.godine, najavljena je rekonstrukcija kompletne trase puta Priboj - Kokin Brod, u dužini od 27 kilometara, za šta će država Srbija izdvojiti 850 miliona dinara, odnosno 8 miliona evra.\nPripremni radovi počeli su u utorak, 29,juna, što je veliki dan za opštine Priboj i Novu Varoš, jer se ovaj posao čekao decenijama, izjavio je narodni poslanik Krsto Janjušević.\n“Rekonstrukcija ovog putnog pravca za Priboj je temelj za još snažniji razvoj u svim oblastima. Ovaj put će Zlatibor, Zlatar i Pribojsku Banju dodatno objediniti i učiniti ih zajedničkom turističkom ponudom ovog prelepog dela Srbije. Veliko hvala predsedniku Srbije Aleksandru Vučiću na projektu koji smo čekali decenijama. Srbija ide napred!“, reči su narodnog poslanika Krsta Janjuševića.\nKako je ranije dogovarano, radovi na rekonstrukciji puta Priboj - Kokin Brod, trebalo bi istovremeno da otpočnu sa obe strane ovog putnog pravca, i sa Jarmovca od Priboja i sa Kokinog Broda, što su svakako i najkritičnije deonice na ovom putu.


Sprečeno oduzimanje nadležnosti Vojvodini\nOsvježeno 4. novembar/studeni, 2009.\nPremijer Srbije Mirko Cvetković i lider Lige socijaldemokrata Vojvodine (LSV) Nenad Čanak dogovorili su se danas da u Nacrt zakona o prenosu nadležnosti Vojvodine budu uvršteni amandmani LSV.\nPosle sastanka u Vladi Srbije, Cvetković i Čanak saopštili su novinarima da su zadovoljni sastankom i da će svi predlozi i primedbe LSV biti unete u Nacrt zakona.\nPremijer Cvetković je rekao da je tekst zakona usaglašen i da veruje da će ga Vlada već sutra usvojiti:\n“Dobili smo određene predloge i sugestije u smislu potrebe da se izvše izmene i dopune ovog nacrta. Dogovorili smo se da te predloge prihvatimo i ja sa zadovoljstviom mogu da konstatujem da sada imamo usaglašene stavove i ja očekujem da će zakon sutra biti usvojen na vladi i upućen skupštini i isto tako očekujem da će u skupštini imati većinsku podršku.”\nNenad Čanak istakao je posle današnjeg sastanka da je sada proširena baza podrške zakonu i izrazio zadovoljstvo što se izašlo iz statusa kvo, koji je, kako je rekao, stajao na putu demokratskom razvoju Srbije:\n“Najvažniji deo razgovora je činjenica da će amandmanima o kojima smo razgovarali biti sprečeno da se, nekim dodatnim zakonima, smanje one ingerencije koje AP Vojvodina po Statutu ima. Sa druge strane, razgovarali smo i o Novom Sadu, kao glavnom gradu AP Vojvodina, i tako će u nacrtu zakona i biti precizirano.”


Ministar MUP-a KS i 1200 policajaca na terenu u potrazi za višestrukim ubicom | UdriMuski\nMinistar MUP-a KS i 1200 policajaca na terenu u potrazi za višestrukim ubicom\n11. 02. 2019 - 14:23\nMinistar unutrašnjih poslova Kantona Sarajevo Admir Katica nalazi se zajedno s policijskim snagama na terenu u Hadžićima. Istakao je, da je u Kanton Sarajevo danas kao ispomoć došlo 130 policajaca iz drugih kantona, kako bi pomogli da se ubica njihovog kolege što prije pronađe, a sigurnost pojača.\nNa jučerašnjoj vanrednoj sjednici Vlada Kantona Sarajevo obećala je ovim policajcima osigurati finansijsku i materijalnu pomoć.\nNajavio je da ukoliko ove policijske snage ne budu dostatne tražit će da im Predsjedništvo Bosne i Hercegovine na raspolaganje stavi i Oružane snage BiH.\nPotcrtano je kako sve sve čini da se ubica policajca Mahira Begića što prije pronađe i privede.


Isključenje sa toplovodne mreže i za stanare stambenih zgrada - juGmedia\nIsključenje sa toplovodne mreže i za stanare stambenih zgrada\nNIŠ – Korisnicima daljinskog grejanja u Nišu koji žive u stambenim zgradama trebalo bi uskoro da bude omogućeno da se, ukoliko to žele, isključe sa mreže uz obavezu da Gradskoj toplani i dalje plaćaju simboličnu taksu\nOvu mogućnost najavio je na sednici Gradskog veća zamenik gradonačelnika Ljubivoje Slavković.\nOn je podsetio da potrošačima koji žive u objektima takozvanog kolektivnog stanovanja aktuelni gradski propisi ne dozvoljavaju isključenje sa toplovodne mreže, tako da Uprava za komunalnu delatnost, energetiku i saobraćaj radi na novoj Uredbi koja će to dozvoliti.\nO toj uredbi, dodao je Slavković, kolegijum Gradskog veća trebalo bi da raspravlja već naredne nedelje.\n„Činjenica je da su vlasnici stanova odlukom da kupe stan prihvatili i obavezu da plaćaju centralno grejanje, ali činjenica je da izdaci za grejanje za mnoge postaju veoma ozbiljan problem“, rekao je Slavković.\nPrema njegovim rečima cena daljinskog grejanja u Nišu svakako će ponovo morati da bude povećana pošto je „Jugorosgas“ 20. februara podigao cenu gasa za 25 odsto, i to retroaktivno od 1. januara.\nDirektor Niš „Gradske toplane“ Slobodan Maksimović, međutim, kaže da nije upoznat sa time da nadležna gradska Uprava radi na dokumentu koji će omogućiti isključenje stanara stambenih zgrada sa toplovodne mreže.\n„U svim onim slučajevima gde je to moguće mi sada omogućavamo privremenu obustavu grejanja, ali potrošači i dalje imaju obavezu da plaćaju fiksni deo ukupne cene grejanja“, kazao je Maksimović.\nOn je rekao da u Toplanu svakodnevno dolaze stanari koji žele budu isključeni sa centralnog grejanja ili žele privremenu obustavu grejanja, i od početka grejne sezone ovo preduzeće evidentiralo je od 80 do 100 takvih zahteva.\nKako je istakao Maksimović od početka grejne sezone isključenje sa mreže zatražilo je i ne više od „pet do šest“ vlasnika kuća, a njihovi zahtevi su uvaženi jer ne postoje nikakve pravne prepreke da ne budu isključeni sa toplovodne mreže.\nPolicija u Aleksincu pronašla džak sa marihuanom\nZa jubilarne nagrade gradskim činovnicima dva miliona\n23.03.2015. u 12:25\nMišljenja sam da je isključenje sa daljinskog grejanja na zahtev odličan predlog,jer pravo je svakog gradjanina da odluči hoćeli koristiti neku uslugu ili neće iz bilo kog razloga.Nije normalno da neko nešto mora da koristi bez obzira što to nije u mogućnosti da plaća, a onda će se tom jadniku koji nije hteo grejanje i kome nije na zahtev isključenog grejanje ,popisati imovin jer ima dugovanje koje nije u stanju da izmiri.ZAR NIJE NORMALNO DA SE NA ZAHTEV KORISNIKA KOJI NIJE U MOGUĆNOSTI DA PLAĆA ISKLJUČI GREJANJE.


23.10.2020 / 13:09 BiH - Sarajevo\nVisoko sudsko i tužilačko vijeće (VSTV) je tokom drugog dana sjednice, koja se održava dva dana u Sarajevu, donio odluku o imenovanju nosilaca pravosudnih funkcija u Bosni i Hercegovini.\nNa nivou Federacije Bosne i Hercegovine, imenovani su Adnan Begić, na poziciju sudije Općinskog suda u Bihaću, Dajana Baier-Ćehić na poziciju sudije Općinskog suda u Bihaću, Ivana Brajković na poziciju sudije Općinskog suda u Mostaru, Šejla Gušić na poziciju sudije Općinskog suda u Mostaru i Aleksandra Kolašinac na poziciju stručnog saradnika Općinskog suda u Sarajevu.\nNa nivou Republike Srpske, imenovani su Vibor Vučić na poziciju sudije Okružnog privrednog suda u Banjaluci, Selma Zećo na poziciju sudije Osnovnog suda u Zvorniku, Cvijeta Sekulić na poziciju sudije Osnovnog suda u Bijeljini, Mirjana Radulović na poziciju sudije Osnovnog suda u Banjaluci i Aleksandra Timotić-Ristić na poziciju dodatnog sudije Osnovnog suda u Tesliću.\nNa nivou na poziciju tužioca Tužilaštva Bosne i Hercegovine imenovana je Bojana Jolović, i na poziciju dodatnog sudije Suda Bosne i Hercegovine imenovan je Branko Morait, saopšteno je VSTV.\nPri imenovanju, VSTV BiH primjenjuje odgovarajuće ustavne odredbe kojima se uređuju jednaka prava i zastupljenost konstitutivnih naroda i ostalih te poštuje ravnomjernu zastupljenost polova.